KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

IL-ĦDAX-IL PARLAMENT

Laqgħa Nru. 71

It-Tlieta, 12 ta' Ġunju, 2012

Stampat fl-Uffiċċju ta' l-Iskrivan

Prezz €2.50

IL-ĦDAX-IL PARLAMENT

Laqgħa Nru. 71

It-Tlieta, 12 ta' Ġunju, 2012

Il-Kumitat iltaqa' fil-Palazz, il-Belt Valletta, fis-6:40 p.m.

Il-Minuti tal-Laqgħa Nru. 70 li saret fil-5 ta' Ġunju, 2012 ġew konfermati.

THE CHAIRMAN (Onor. Francis Zammit Dimech): Għandna talbiet mill-media sabiex jittieħdu ritratti u filmati tal-ewwel parti tal-laqgħa u tal-ewwel mumenti ta' kull xhud.

Jidher li hawn il-permess u għalhekk nitlob lill-media, inklużi l-fotografi u dawn li jieħdu l-filmati biex jidħlu ħalli jagħmlu d-doveri tagħhom kif miftiehem.

N ippreżenta u npoġġi fir-records tal-Kumitat dawn il-ħames riżoluzzjonijiet tal-Parlament Ewropew li ntbagħtu għall-attenzjoni tal-parlamenti nazzjonali:-

Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolamen tal-Parlament Ewropew u tal-Kunsill li jemenda r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (COM(2012)0041 – C7-0030/2012 – 2012/0019(COD)) - P7_TA-PROV(2012)0148;

Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolament tal-Parlament Ewropew u tal-Kunsill li jħassar ir-Regolament tal-Kunsill (KE) Nru 1342/2007 dwar l-amministrazzjoni ta' ċerti restrizzjonijiet fuq importazzjonijiet ta' ċerti prodotti tal-azzar mill-Federazzjoni Russa (COM(2011)0715 – C7-0396/2011 – 2011/0315(COD)) - P7_TA-PROV(2012)0149;

Riżoluzzjoni leġiżlattiva tal-Parlament Ewropew tal-10 ta' Mejju 2012 dwar l-abbozz ta' regolament tal-Kunsill dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea (10222/5/2011 – C7-0076/2012 – 2011/0070(APP)) - P7_TA-PROV(2012)0150;

Riżoluzzjoni leġiżlattiva tal-Parlament Ewropew tal-10 ta' Mejju 2012 dwar proposta għal Regolament tal-Parlament Ewropew u tal-Kunsill dwar roaming fuq netwerks pubbliċi ta' komunikazzjoni mobbli fi ħdan l-Unjoni (tfassil mill-ġdid) (COM(2011)0402 – C7-0190/2011 – 2011/0187(COD)) - P7_TA-PROV(2012)0197;

Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolament tal-Parlament Ewropew u tal-Kunsill dwar l-esportazzjoni u l-importazzjoni ta' sustanzi kimiċi perikolużi (riformulazzjoni) (COM(2011)0245 – C7-0107/2011 – 2011/0105(COD)) - P7_TA-PROV(2012)0198; u

Riżoluzzjoni tal-Parlament Ewropew tal-10 ta' Mejju 2012 dwar il-Kummerċ għall-Bidla: L-Istrateġija Kummerċjali u ta' Investiment tal-UE għan-Nofsinhar tal-Mediterran wara r-rivoluzzjonijiet tar-Rebbiegħa Għarbija (2011/2113(INI)) - P7_TA-PROV(2012)0201.

DISKUSSJONI MARBUTA MA' MOZZJONI NRU.

301 IPPREŻENTATA FL-20 TA' APRIL 2012 MILL-ONOR GEORGE VELLA U MILL-ONOR LUCIANO BUSUTTIL DWAR IR-RAPPREŻENTANT TA' MALTA GĦALL-UNJONI EWROPEA – KONTINWAZZJONI

THE CHAIRMAN: Nippreżenta wkoll formalment lill-Kumitat dawn id-dokumenti li kienu ġew mitluba fil-laqgħa tal-5 ta' Lulju 2012, liema dokumanti kienu diġà ġew komunikati lill-Membri:-

Ittra datata l-11 ta' Ġunju 2012 mingħand is-Segretarju Privat tal-Prim Ministru dwar korrispondenza interna 'relevanti u relatata' ma' Mozzjoni Nru. 301; u

Ittra datata l-11 ta' Ġunju 2012 mingħand ir-Rappreżentant Permanenti ta' Malta għall-Unjoni Ewropea flimkien mal-job description tiegħu bħala Rappreżentant Permanenti ta' Malta għall-Unjoni Ewropea u bħala advisor tal-Prim Ministru.

Issa ngħaddu għall-item li għandna fuq l-aġenda.

L-Onor.

LEO BRINCAT: L-ewwelnett nieħu gost ninnota li l-informazzjoni li tlabna ġiet provduta in advance u dan qed ngħidu biex inkun pożittiv.

Żewġ osservazzjonijiet żgħar mingħajr ma nieħu ħafna ħin ta' din il-laqgħa.

Għandna l-job description tal-Eċċellenza Tiegħu s-Sur Cachia Caruana.

Dakinhar jiena, jew aħjar aħna, konna tlabna il-job description tiegħu u hu kien ġab l-argument li jkun irid il-clearance tal-Prim Ministru.

Jiena li laqatni bħala daqsxejn stramb mhux il-kontenut, għax konvint li dak huwa korrett mija fil-mija, imma din hija l-ewwel darba fejn rajt job description mibgħuta lilna mill-uffiċjal, mhux se nuża l-kelma "impjegat" biex ma nbaxxix il-kariga tiegħu.

Is-soltu l-job description, anke jekk iġibielna l-uffiċjal jew il-public officer, tiġi datata minn meta jkun ħa l-ħatra tiegħu għax kif inhi, mhux qed ngħid li bilfors ġara hekk, din setgħet ġiet miktuba as an after thought wara li għamilt it-talba tiegħi.

Nerġa' ngħid li m'inix nikkontesta jew infettaq il-kontenut tal-ittra li bagħtilna s-Sur Cachia Caruana u l-kontenut tal-job description tiegħu, imma l-loġika tiddetta li normalment ħaġa bħal din tiġi fuq letter head tal-employer tiegħu, kemm jekk kien il-Foreign Minister jew anke l-Prim Ministru, peress li jidher li għandu dual duties, iktar milli ġiet min-naħa tiegħu.

It-tieni osservazzjoni hija dwar l-ittra .....

THE CHAIRMAN: Naturalment sakemm mhijiex annex ta' affarijiet oħra jew estratt ta' dak li inti tlabt lill-Ambaxxatur ....

LEO BRINCAT: Tieħux fastidju, imma jekk huwa estratt allura iktar inkwetanti.

L-ewwel nett dik hija konklużjoni gratwita tiegħek sakemm inti m'għandekx aċċess għal informazzjoni aktar milli għandi jien.

Li kont se ngħidlek huwa li jkun iktar prudenti min-naħa tiegħek, Onor. Brincat, li meta l-Ambaxxatur Cachia Caruana ikun quddiemna tagħmillu l-mistoqsija.

LEO BRINCAT: Jiena ħassejt li diġa' ħadt ħin biżżejjed u towards the end, jekk ikun baqa' minuta ....

It-tieni osservazzjoni tiegħi hija dwar l-ittra mill-Uffiċċju tal-Prim Ministru.

Once again m'inix qed nikkontesta l-veraċità ta' dak li qal is-Sur Charles Bonello, ħalli ħadd ma jaħseb li qed nagħmel xi allegazzjonijiet infondati, imma billi l-Prim Ministru ġie hawnhekk f'dawn il-laqgħat għal darba darbtejn u bħal magician ħarġilna ittri ġodda li ma kienux fid-dossier oriġinali u komprensiv li ppreżentalna, nittama li meta hawnhekk qed jgħidulna li għandna l-korrispondenza interna relevanti u relatata kollha ma jgħaddux ftit ġranet oħra u titfaċċa xi korrispondenza oħra.

Nittama wkoll li meta s-Sur Charles Bonello, bħala Segretarju Privat tal-Prim Ministru, tana disclaimer fuq il-korrispondenza interna relevanti u relatata xi ħadd ikun assuma r-responsabbiltà li bejn is-sena 2003 u s-sena 2008 ma kien hemm l-ebda korrispondenza li tinvolvi lis-Sur Cachia Caruana, ħaġa li jien personalment insibha very hard to believe.

THE CHAIRMAN: Naturalment, Onor. Brincat, tapprezza li l-mistoqsija tiegħek stess kienet limitata għal dak li huwa marbut mal-mozzjoni għax sa minuta ilu għadek kif għedt jekk hemmx korrispondenza marbuta mal-Ambaxxatur Cachia Caruana.

LEO BRINCAT: Le le, ma rridx niġi miżinterpretat.

It-talba tiegħi kienet marbuta biss ma' fejn issemma s-Sur Cachia Caruana fil-kontest tal-issue at stake.

THE CHAIRMAN: Marbuta mas-suġġett tal-mozzjoni.

LEO BRINCAT: Issues oħra ta' sigurtà jew ta' EU matters mhumiex rilevanti għal każ.

THE CHAIRMAN: Hekk hu, naqblu.

Fix-xhieda tiegħu hawnhekk il-Prim Ministru qalilna li din hija l-korrispondenza kollha li nstabet u ppreżentaha mbagħad inti tlabt verifika addizzjonali mill-Uffiċċju tal-Prim Ministru u dik saret ukoll.

Nispera li l-membri kollha tal-Kumitat japprezzaw li qegħdin prattikament fl-għeluq tad-diskussjoni fuq din il-mozzjoni fil-livell ta' dan il-Kumitat.

Huwa previst li nhar it-Tnejn li ġej ikun hemm id-diskussjoni fil-Parlamet, fil-plenarja, f'diskussjoni ta' erba' sigħat li nifhem li se jinqasmu ugwalment bejn il-Gvern u l-Oppożizzjoni u naħseb li l-membri kollha ta' dan il-Kumitat li jixtiequ jagħmlu kummenti, aktar minn mistoqsijiet, se jkollhom il-faċilità ta' dak id-dibattitu għax inkella jekk se nagħmlu l-kummenti f'dan il-Kumitat se nissostitwixxu l-proċedura li suppost nagħmlu fil-Parlament sħiħ.

Jidher li hawn qbil li issa nsejħu lill-Ambaxxatur Richard Cachia Caruana biex jerġa' jingħaqad magħna.

Illum imiss membru min-naħa tal-Gvern biex jagħmel il-mistoqsijiet u mbagħad inkomplu nalternaw.

Nirringrazzja għal darb'oħra lill-Ambaxxatur Cachia Caruana li qiegħed magħna biex ikompli bix-xhieda tiegħu.

Imiss jagħmel il-mistoqsijiet tiegħu l-Onor.

L-AMBAXXATUR RICHARD CACHIA CARUANA: Nista' nagħmel statement fil-bidu?

THE CHAIRMAN: Ma naħsibx li għandu jkun hemm diffikultà u lanqas l-Onor.

Agius ma naħseb li għandu diffikultà dwar dan.

FRANCIS AGIUS: M'għandix problemi, anzi aktar ma jkollna informazzjoni aktar inkunu nistgħu niffokaw fuq il-mistoqsijiet tagħna.

L-AMBAXXATUR RICHARD CACHIA CARUANA: Mr Chairman, din hija s-seba' laqgħa dwar il-mozzjoni nru.

301 li tressqet quddiem dan il-Parlament fl-20 ta' April li għadda.

Wara ħames seduti li fihom xehed kemm il-Prim Ministru kif ukoll jien, total s'issa ta' kważi għaxar sigħat ta' xhieda, nixtieq infakkar li din il-mozzjoni ta' l-Onor.

Luciano Busuttil tressqet b'akkużi ċari fil-konfront tiegħi.

Inħoss il-bżonn li nfakkar dan għal żewġ raġunijiet, l-ewwel għaliex b'mod partikolari fl-aħħar seduta d-diskors tbiegħed mill-akkuża tal-mozzjoni u cioe' li jien ittradejt lil pajjiżi u li fittixt sistema biex ma jkunx hemm accountability parlamentari.

Fl-aħħar seduta jiena spiċċajt ġejt mistoqsi sensiela ta' mistoqsijiet li m'għandhom x'jaqsmu xejn mal-mozzjoni.

It-tieni, għaliex s'issa għadha ma tressqet l-ebda prova biex l-akkużi fil-konfront tiegħi jiġu, b'xi mod, issostanzjati.

Jiena nistenna li jekk issir akkuża, speċjalment meta l-akkuża tkun waħda daqstant serja u gravi bħalma hija dik fil-konfront tiegħi, għandhom jitressqu l-provi minn min għamel l-akkuża.

L-uniku tentattiv li sar biex titressaq xi ħaġa li remotament tista' titqis bħala prova hija kopja ta' cable tal-Wikileaks tal-2004.

Infakkar li f'Novembru 2004 Malta ma kenitx membru tal-Partnership for Peace u ma saritx membru qabel l-2008, jiġifieri erba' snin wara.

Fis-seduti li għaddew jiena diġa' weġibt dwar dan il-cable u wrejt punt punt u bir-reqqa għaliex dan il-cable ma jissostanzja bl-ebda mod l-akkużi li qegħdin isiru fil-konfront tiegħi f'din il-mozzjoni.

Spjegajt, kif għamel ukoll il-Prim Ministru qabli, li dan il-cable ma jissostanzjax l-akkużi fil-konfront tiegħi għaliex bl-ebda mod ma jindika u wisq inqas jissostanzja li jiena fittixt l-interess ta' pajjiż ieħor 'il fuq minn ta' pajjiżi.

Għall-kuntrarju, dan il-cable jindika l-maqlub, jindika li jien kont qed insegwi l-istruzzjonijiet mogħtija u approvati mill-Gvern Malti.

Spjegajt kif il-cable tal-Wikileaks li fuqu Dr. George Vella u Dr. Luciano Busuttil bnew l-akkużi tagħhom jikkonsisti f'rendikont ta' żewġ laqgħat li għal waħda minnhom jien lanqas biss kont preżenti.

Terġa', dan il-cable kien iffirmat minn uffiċjal Amerikan li ma kienx preżenti għall-ebda waħda mil-laqgħat imsemmija.

THE CHAIRMAN: Onor. George Vella għandek punt ta' ordni?

GEORGE VELLA: Le, le, punt ta' proċedura.

THE CHAIRMAN: X'inhu l-punt ta' proċedura?

GEORGE VELLA: Hawnhekk qegħdin nisimgħu statement ripetut kelma b'kelma ta' dak kollu li ħareġ mill-mistoqsijiet li għamilna lill-Eċċellenza Tiegħu l-Ambaxxatur Richard Cachia Caruana.

Meta l-aħħar darba pprovajt nitkellem inti għedt li hemm ordni kif nitkellmu għax hemm oħrajn jistennew warajna.

Għaliex qed nippermettu li jirrepeti dak li qal biex jgħidilna x'niddeċiedu?

Issa sta għall-poplu u għall-Parlament biex jiddeċiedi għax inti dak li kellek tirrispondi rrispondejtu.

TONIO BORG (Viċi Prim Ministru u Ministru tal-Affarijiet Barranin): Ma naħsibx li se tiċċirkola statement bħalma għamel il-Prim Ministru.

GEORGE VELLA: Huwa diġa' għamel statement fil-bidu.

TONIO BORG: L-intenzjoni tax-xhud hija li jiċċirkola statement bil-miktub.

GEORGE VELLA: Imma huwa qed jirrepeti.

TONIO BORG: Jista' jagħmilha fl-aħħar, imma għandu dritt jagħmilha.

GEORGE VELLA: Għandu dritt kemm irid.

Hawnhekk aħna konna qegħdin niġbru l-fatti u aħna staqsejna mistoqsijiet relevanti u ħadna r-risposti li kellna nieħdu mingħandu.

Jien ma narax x'inhu l-iskop li joqgħod jiġi jgħidilna d-deċiżjoni tiegħu jew jekk il-mozzjoni hijiex relevanti jew ipprovajnihiex jew le għax eventwalment dak sta għall-Parlament biex jiddeċiedi.

THE CHAIRMAN: Id-deċiżjoni hija tal-Parlament imma x-xhud jista' jispjega kif hu qed jara l-akkużi li saru kontra tiegħu.

TONIO BORG: Mhemmx dubju li se jkollna dibattitu ta' erba' sigħat u wara jiddeċiedi l-Parlament.

Allura din ripetizzjoni.

THE CHAIRMAN: Tapprezza li anke ħafna mill-mistoqsijiet qed ikunu ripetuti.

TONIO BORG: Għandu dritt jagħmel a defence statement, sejjaħlu li trid, u jista' jiġi ċċirkolat.

GEORGE VELLA: Imma dan mhux diġa' għamlu!

TONIO BORG: S'issa wieġeb, imma għandu dritt jagħmel d-difiża tiegħu anke billi jagħmel assessments.

GEORGE VELLA: Fl-aħħar tas-seduta meta kulħadd ikun staqsa li kellu jistaqsi forsi nifhimha, imma mhux qabel lanqas bdejna din is-sessjoni .....

THE CHAIRMAN: Qed jagħmel statement abbażi ta' x'irriżulta s'issa.

Wasal il-mument li nitlob lill-membri tal-media u lill-cameramen biex, jekk jogħġobhom, jirtiraw mill-Kamra.

GEORGE VELLA: Mr Chairman, għadna qegħdin fil-proċess li jsiru mistoqsijiet biex nindagaw fuq fatti relatati mal-mozzjoni apparti l-fatt li qed issemmi affarijiet li mhux qegħdin fil-mozzjoni, għax il-mozzjoni ma titkellimx fuq tradiment u lanqas titkellem fuq Partnership for Peace, imma dawn jibqa' jgħidhom.

Dik hija l-ispin li jridu jagħtuha!

THE CHAIRMAN: Onor. Vella, bir-rispett kollu xi ħadd irid jispjega din il-mozzjoni fuq xhiex inhi.

GEORGE VELLA: Inti lix-xhux waqqaftu?

THE CHAIRMAN; Lix-xhud m'għandniex inwaqqfuh.

GEORGE VELLA: Qed twaqqaf lill-membru u ma twaqqafx lix-xhud!

LEO BRINCAT: Ix-xhud għandu l-ġudizzju fuqna!

Ix-xhud jiġi hawn biex jixhed, skużi!

THE CHAIRMAN: F'dan il-każ qed jiffaċja erba' akkużi u għandu dritt jagħti l-pożizzjoni tiegħu.

LUCIANO BUSUTTIL: Mr Chairman, din għamilha diġa' fil-bidu.

GEORGE VELLA: Huwa tana l-fatti u issa sta għall-Kamra biex tiddeċiedi l-fatti li ħarġu.

Jien se nkun qed nitlob li t-traskrizzjoni kollha ta' dawn il-laqgħat jitpoġġew fuq il-Mejda tal-Kamra bħala parti mid-dibattitu li se jsir.

THE CHAIRMAN: Naqblu totalment.

TONIO BORG: Kont se ngħidha jiena stess li aħna ltqajna biex dak li jkun ikollu aċċess għad-dokumenti kollha.

Pero' jiena naħseb - mhux għal dan il-każ imma anke għall-futur - li din mhix qorti u din mhix akkuża imma hemm biss allegazzjonijiet fil-konfront tal-persuna li għandna quddiemna.

Jiena naħseb li hu min hu u kien min kien għandu dritt jagħmel defence statement.

(Interruzzjonijiet)

THE CHAIRMAN: Jien qed nifhem tajjeb jekk ngħid li intom tridu li ma jixhidx?

GEORGE VELLA: Dik għamilha diġa' fil-bidu.

THE CHAIRMAN: Allaħares jien nikkontrolla x'inhu jiiġi ripetut hawn ġew!

(Interruzzjonijiet)

GEORGE VELLA: Huwa issa qed jerġa' jagħmel l-istess statement li għamel fil-bidu.

THE CHAIRMAN: Kieku dan kien qorti huwa jrid jgħid mhux biss il-verità kif toħroġ mill-mistoqsijiet imma l-verità kollha u xejn ħlief il-verità.

Jekk hu jħoss li hemm punti li għandu jikkjarifika allura għandu dritt jikkjarifikahom.

GEORGE VELLA: Se tgħaddi tagħkom żgur imma din mhix korretta għall-aħħar.

Jista' nibqa' nisma' xorta imqar s'għada imma din hija ripetizzjoni ta' fatti li diġa' kellna fl-istqarrija proprju mar-radd tas-salib kif beda jixhed l-Eċċellenza Tiegħu l-Ambaxxatur Richard Cachia Caruana.

THE CHAIRMAN: Onor. Vella, l-iktar ħaġa bażika li suppost ġrat hawn ġew hija li min jagħmel akkuża jibda jġib il-provi ta' dik l-akkuża.

LUCIANO BUSUTTIL: Hawnhekk hawn perċezzjoni ħażina għaliex il-mozzjoni ma saritx biex tiġi diskussa hawnhekk.

GEORGE VELLA: Inti qiegħed tieħu r-rwol mhux ta' chairperson imma ta' ġudikatur.

Inti diġà qed taqtagħha li minn dak li nstema' mhemmx bażi għall-akkuża.

THE CHAIRMAN: Id-deċiżjoni se jeħodha l-Parlament mhux jien.

GEORGE VELLA: Imma inti qiegħed tiġġudika ..

(Interruzzjonijiet) Int m'intix se taqtagħli nifsi.

Inti qed tgħid diġa' li l-akkużi ma ġewx ipprovati imma dak sta għall-Parlament.

Ma nkomplux inġeddu d-disprezz lejn il-Parlament li fuqu hija bbażata l-mozzjoni.

THE CHAIRMAN: Imma biex nirrispettaw il-Parlament, dan il-Kumitat irid jara li l-akkużi li hawn fil-mozzjoni ....

GEORGE VELLA: Jekk ħarġux jew le l-fatti, dik deċiżjoni jew opinjoni tiegħek.

LUCIANO BUSUTTIL: L-istedina tal-Gvern kienet li jinstemgħu x-xhieda quddiem dan il-Kumitat u kien hemm aċċettazzjoni ta' din l-istedina min-naħa tal-Oppożizzjoni biex l-Eċċellenza Tiegħu l-Ambaxxatur Cachia Caruana jispjega ruħu imma mhux qisu f'qorti biex nipprovaw akkużi u allura ma nistgħux naċċettaw dawn it-tip ta' statements.

THE CHAIRMAN: Hekk hu, naqblu.

Imma meta xi ħadd jagħmel mozzjoni li tinkludi akkużi, jien nippretendi li jinġiebu provi fuq l-akkużi.

Lanqas għandek il-poter tagħmilha.

LEO BRINCAT: Ix-xhud m'għandux dritt jgħaddi ġudizzju ....

THE CHAIRMAN: Jista' ix-xhud ikompli bl-istatement tiegħu mingħajr ma jkun interrott b'dan il-mod!

L-AMBAXXATUR RICHARD CACHIA CARUANA: M'għandix problemi jekk l-istatement tiegħi jiġi ċċirkolat u we take it as read.

THE CHAIRMAN: Naqblu li jiġi ċċirkolat.

L-Onor.

FRANCIS AGIUS: Jien xtaqt nistaqsi l-Eċċellenza Tiegħu l-Ambaxxatur Cachia Caruana jekk x'kienx sorpriż meta ra din il-mozzjoni?

L-AMBAXXATUR RICHARD CACHIA CARUANA: Iva, kont iktar minn sorpriż għax mozzjoni bħal din qatt ma stennejtha minn ħadd minn dan il-Parlament.

FRANCIS AGIUS: Fit-tieni parti sostantiva tal-mozzjoni inti qed tkun akkużat li b'mod attiv fittixt sistema biex ma jkunx hemm accountability parlamentari.

Fl-istatement tiegħek inti diġa' rribattejtha din.

Tista' tgħid minn fejn taħseb li setgħet ħarġet u għaliex saret din l-osservazzjoni?

X'seta' wassal biex saret din it-tieni parti tal-mozzjoni li tgħid li r-Rappreżentant Permanenti ta parir lill-Gvern Malti b'mod attiv biex ifittex sistema biex ma jkunx hemm accountability parlamentari għal dawn id-deċiżjonijiet.

L-emfasi li qed nagħmel hi fuq il-kliem "fittex sistema".

Minn fejn taħseb li seta' ħareġ l-animu ta' din l-osservazzjoni?

L-AMBAXXATUR RICHARD CACHIA CARUANA: Naħseb li aħjar nibda billi niċħad li jien b'xi mod fittixt xi sistema biex ma jkunx hemm accountability parlamentari għal dawn id-deċiżjonijiet.

L-uniku biċċa prova li rajt, kif kont qed ngħid fl-istatement, huwa dak il-cable tal-Wikileaks li fil-fatt ma jgħidx hekk pero' jekk trid tista' tinterpretah li qed jgħid hekk.

FRANCIS AGIUS: Issa se mmur għal dik il-biċċa tal-Wikileaks li, fl-opinjoni tiegħi, hija kruċjali u importanti bħala interpretazzjoni, pero' nixtieq nismagħha mingħandek.

Nieħdok fl-aħħar sentenza li tgħid hekk:

Hawnhekk smajna diversi interpretazzjonijiet u allura xtaqt nisma' l-verżjoni tiegħek fuq kif qed tinterpreta din.

Fil-fatt inti diġa' għamilt hekk f'paġna 10 tal-istatement li għamilt fil-bidu.

L-AMBAXXATUR RICHARD CACHIA CARUANA: Fil-fatt jien m'għandi xejn x'inżid ma' x'għedt fuq paġna 10 tal-istatement li għamilt.

Jien qatt ma tlabt guidance mingħand Washington u ma stennejtx xi guidance mingħand Washington.

Għalija huwa ovvju li kemm fil-kuntest tas-sentenza u, kif għedt l-aħħar darba, kemm il-grammatika li mhux jien kont qed nitlob l-istruzzjonijiet minn Washington imma s-Sur McKinley li ffirma l-cable.

L-aħħar darba żidt ngħid wkoll li kienet daqsxejn stramba li xi ħadd jaħseb li jien qed nitlob guidance minn Washington meta l-laqgħa li kien se jkolli mal-Ambaxxatur Schnabel kienet se ssir 21 ġurnata wara li jien bgħatt il-memorandum lill-Prim Ministru.

FRANCIS AGIUS: Tikkonferma li McKinley qed jikteb għalih innifsu?

Tara link fil-mod kif qed jikteb hemmhekk u kif qed jikteb fl-aħħar paġna fejn qed jgħid "and seek any Washington guidance", jiġifieri fejn qed jirreferi għalih innifsu imma mhux għalik?

L-AMBAXXATUR RICHARD CACHIA CARUANA: Kif ipprovajt nispjega l-aħħar darba, il-cables Amerikani mhumiex minuti ta' laqgħat imma huma speċi ta' analiżi jew assessment ta' x'jaħseb l-uffiċjal li jiffirma l-cable.

FRANCIS AGIUS: Għalihom stess, jiġifieri for their own consumption.

L-AMBAXXATUR RICHARD CACHIA CARUANA: Preċiż.

FRANCIS AGIUS: Inti stqarrejt kemm-il darba waqt din id-diskussjoni l-importanza tal-Amerka f'dawn id-diskussjonijiet u f'paġna 5 tal-istatement tiegħek għedt li l-Amerikani ħarġu b'idea li kieku ġiet aċċettata ssolvi l-problema li kellu quddiemu l-Gvern Malti.

Din l-idea kienet tikkonsisti f'ipotesi li l-ftehim man-NATO tal-1996 dwar is-sigurtà tad-dokumenti kien għadu fis-seħħ.

Tikkonferma li din l-idea kienet fil-fatt tal-Amerikani?

L-AMBAXXATUR RICHARD CACHIA CARUANA: Kienet l-idea tal-Amerikani, pero' kif kien xehed il-Prim Ministru, fil-Gvern Malti kien hemm diġa' diskussjoni fuq dan is-suġġett u anke fuq il-possibbiltà li tintuża s-Security Agreement man-NATO.

FRANCIS AGIUS: Tikkonferma li r-reading tiegħi li din l-ipotesi baqgħet sostnuta sew mill-Kabinett u sew mill-Avukat Ġenerali?

L-AMBAXXATUR RICHARD CACHIA CARUANA: Iva, nikkonferma.

FRANCIS AGIUS: L-aħħar mistoqsija tirrigwarda l-job description.

Inti għedtilna li ilek tattendi l-Kabinett mill-1992, jekk m'inix sejjer żball.

L-AMBAXXATUR RICHARD CACHIA CARUANA Mill-1991 jew mill-1992.

FRANCIS AGIUS: Rigward din il-problema partikolari ta' Malta li jkollha aċċess għal ċerti dokumenti tan-NATO, kont qiegħed tantiċipaha qabel dħalna?

L-AMBAXXATUR RICHARD CACHIA CARUANA: Waqt in-negozjati li kellna ma kienx hemm diskussjoni fuq din il-ħaġa.

Id-dikjarazzjoni dwar min se jkollu aċċess għal ċerti dokumenti u min le saret fit-12 ta' Diċembru, 2002, fl-istess ġurnata li temmejna n-negozjati, imma Malta ma kenitx parti minn dik id-diskussjoni u aħna sirna nafu bil-problema ftit xhur wara li, kif diġà xhedt, kien sena qabel ma jien sirt Rappreżentant Permanenti.

THE CHAIRMAN: L-Onor.

LUCIANO BUSUTTIL: Se nistaqsi lill-Eċċellenza Tiegħu l-Ambaxxatur Cachia Caruana b'referenza diretta għall-ewwel darba li xehed hawnhekk.

Jien għandi t-traskrizzjoni u allura meta nirreferi għall-paġni ma nafx jekk l-Eċċellenza Tiegħu għandux l-istatement tiegħu jew it-traskrizzjoni biex b'hekk inkunu nistgħu nsegwu.

B'referenza għal-laqgħa tat-12 ta' Ottubru, 2004, xtaqt inkun naf min kien sejjaħha?

Fit-traskrizzjoni tal-Parlament din qiegħda fit-tielet paragrafu.

L-AMBAXXATUR RICHARD CACHIA CARUANA: Jekk niftakar sew, dik il-laqgħa ntalbet min-naħa Maltija bħala riżultat għal instructions li bagħat l-Uffiċċju tal-Prim Ministru f'Settembru, jiġifieri f'Settembru s-Segretarju Permanenti fl-Uffiċċju tal-Prim Ministru kien għamel ċerti rakkomandazzjonijiet lill-Prim Ministru u rakkomandazzjoni minnhom kienet tgħid "It is recommended that once again the US Delegation at NATO be approached informally to see if any shift in their position is possible.

Il-Prim Ministru kien approva din ir-rakkkomandazzjoni fl-20 ta' Settembru, 2004.

LUCIANO BUSUTTIL: F'din il-laqgħa inti għedt li ma kontx preżenti imma li hemm preżenti l-Maġġur Martin Xuereb u l-Avukat Deborah Mangion.

L-AMBAXXATUR RICHARD CACHIA CARUANA: Correct.

LUCIANO BUSUTTIL: Ikkoreġini jekk qed niżbalja, dawn huma parti mill-istaff tiegħek, hux hekk?

L-AMBAXXATUR RICHARD CACHIA CARUANA: Kienu parti mill-istaff tiegħi.

LUCIANO BUSUTTIL: Jiġifieri, dak iż-żmien kienu taħt il-managment line tiegħek?

L-AMBAXXATUR RICHARD CACHIA CARUANA: Iva, kienu taħt il-management line tiegħi.

Jiġifieri jekk kien hemm xi ħaġa l-Prim Ministru kien se jgħid lilek dwar .....

L-AMBAXXATUR RICHARD CACHIA CARUANA: Ir-rapport li bagħtu lill-Prim Ministru u li poġġih quddiem dan il-Kumitat huwa indirizzat lill-Permanent Secretary, Office of the Prime Minister, lill-Permanent Secretary, Ministry of Foreign Affairs u lill-Permanent Representative fi Brussell.

LUCIANO BUSUTTIL: Pero' naqblu li dawn huma taħt ir-responsabbiltà diretta tiegħek, jiġifieri your are the boss?

L-AMBAXXATUR RICHARD CACHIA CARUANA: Naqblu.

LUCIANO BUSUTTIL: L-idea tas-security agreement tal-1996, min ħareġ biha l-ewwel l-Amerikani jew aħna?

L-AMBAXXATUR RICHARD CACHIA CARUANA: Il-Gvern Malti kien qed jara u jaħseb fuq ħafna ideat u options u din kienet waħda minnhom.

Pero' l-idea formali –għalkemm f'dawn il-laqgħat kollha kienu informali – ħarġet min-naħa tal-Amerikani.

LUCIANO BUSUTTIL: Qed tirreferi għal-laqgħa fejn fit-traskrizzjoni tal-Parlament ingħad hekk:

"Din il-laqgħa miegħi ma kenitx skedata u saret biss għax l-Amerikani ħarġu bl-idea".

L-AMBAXXATUR RICHARD CACHIA CARUANA: Il-laqgħat tat-8 ta' Novembru.

LUCIANO BUSUTTIL: Jiġifieri inti qiegħed tikkonferma li tkellimt ma' uffiċjali Amerikani li tawk din l-idea .....

L-AMBAXXATUR RICHARD CACHIA CARUANA: Le, nikkonferma li kien hemm laqgħa mal-istaff tiegħi fit-8 ta' Novembru fejn jien ma kontx preżenti u waqt dik il-laqgħa l-Amerikani ħarġu b'din il-proposta.

LUCIANO BUSUTTIL: Meta qed tgħid li wara l-laqgħa tagħhom li saret fir-Rappreżentanza Permanenti Maltija dawn ġew fl-uffiċċju tiegħi, jiġifieri hemmhekk inti mhux qed tirreferi għall-Amerikani?

L-AMBAXXATUR RICHARD CACHIA CARUANA: L-Amerikani u l-Maltin.

LUCIANO BUSUTTIL: Mela ltqajt mal-Amerikani?

L-AMBAXXATUR RICHARD CACHIA CARUANA: Iltqajt magħhom, pero' l-idea ma ħarġux biha waqt dik il-laqgħa.

Fil-fatt jien iltqajt magħhom għax kienu ħarġu b'din l-idea.

LUCIANO BUSUTTIL: Ħarġu b'din l-idea mal-istaff tiegħek u ġew jgħidulek biha.

L-AMBAXXATUR RICHARD CACHIA CARUANA: Wara li l-istaff tiegħi tawni brief fuq il-proposta, jien iltqajt magħhom għal madwar tmien jew għaxar minuti.

LUCIANO BUSUTTIL: Ġew jirrappreżentaw din il-proposta lilek wkoll?

L-AMBAXXATUR RICHARD CACHIA CARUANA: Mhux jippreżentawli imma kien hemm diskussjoni.

L-affarijiet kienu informali ħafna.

LUCIANO BUSUTTIL: Wara din il-laqgħa li kellek imbagħad int irreferejt dan kollu lill-Gvern Malti, hux hekk?

L-AMBAXXATUR RICHARD CACHIA CARUANA: Wara l-laqgħa jien bgħatt memorandum lill-Prim Ministru, jekk niftakar sew, fid-9 ta' Novembru, jiġifieri l-ġurnata ta' wara.

LUCIANO BUSUTTIL: Dik il-laqgħa saret fit-8 ta' Novembru, il-memorandum sar fid-9 ta' Novembru u ġie approvat mill-Kabinett fil-15 ta' Novembru.

L-AMBAXXATUR RICHARD CACHIA CARUANA: Jien bgħatt il-memo dakinhar għax għalina l-fatt li l-Amerikani, li huma l-iktar parti importanti fin-NATO, ħarġu b'dik l-idea fissret jew setgħet tiġi interpretata li jekk nimxu fuq dik il-linja jkollna l-backing tal-Amerikani.

LUCIANO BUSUTTIL: Fl-istess paġna fil-ħames paragrafu, l-ewwel sentenza tax-xhieda tiegħek skont it-traskrizzjoni tal-Parlament hemm din il-kwotazzjoni:

"kummenti fil-cable tal-Wikileaks li ma sarux minni u ċert ukoll li ma sarux minn xi uffiċjal tal-Gvern Malti.

L-awtur ta' dan il-cable, kif ħareġ biha li kien hemm 50/50 sentiment dwar li Malta tidħol fil-Partnership for Peace?

L-AMBAXXATUR RICHARD CACHIA CARUANA: Trid tistaqsi lilu.

Jiena ma kontx preżenti għal dik il-parti tal-laqgħa pero' żgur ma kienx hemm kliem minni f'dak is-sens.

Jien ċert ukoll li ż-żewġ uffiċjali li kienu preżenti qatt ma ddiskutew kwestjonijiet ta' politika jew xi sitwazzjoni ta' 50/50 jew affarijiet simili mal-Amerikani.

LUCIANO BUSUTTIL: Pero' fl-istess xhieda tiegħek int ikkonfermajt ukoll li dawn l-uffiċjali kienu jafu bil-policies tal-Gvern.

Se nikkwota mill-paġna ta' wara li tgħid hekk:

"L-uffiċjali Maltin involuti kollha kienu jafu li l-policy tal-Gvern fl-2004 kienet li pajjiżna ma jidħolx fil-PfP.".

Ma naħsibx li dan l-Amerikan vvinta u allura ma taħsibx li seta' kien il-każ li dan ħa l-informazzjoni proprju wara dik il-laqgħa li kellhom mal-uffiċjali tiegħek?

THE CHAIRMAN: Onor. Busuttil, kif taf inti bħala avukat, dik hija mistoqsija ipotetika ħafna u allura mhix korretta.

L-argumenti jsriu fil-Parlament imma hawnhekk isiru mistoqsijiet.

LUCIANO BUSUTTIL: Jien qed nistaqsi mistoqsija.

Bir-rispett kollu x-xhud kemm-il darba ta l-interpretazzjonijiet tiegħu fuq dak li jaħseb li kien il-meaning bl-Ingliż ta' ċerti kummenti.

THE CHAIRMAN: Qed tistaqsi opinjoni u dik mhix aċċettabbli.

LUCIANO BUSUTTIL: Ladarba kien responsabbli ta' dawn iż-żewġ persuni, jiġifieri tal-Maġġur Martin Xuereb u d-Dottoressa Deborah Mangion, ma jaħsibx li dan l-Amerikan seta' ħa din l-impressjoni jew l-informazzjoni wara d-diskussjoni li kellu magħhom?

L-AMBAXXATUR RICHARD CACHIA CARUANA: Iva.

Fil-fatt, jekk taqra l-minuti tal-laqgħa li għamel il-Maġġur Xuereb mhemm l-ebda indikazzjoni ta' xi diskussjoni fuq dan is-suġġett.

LUCIANO BUSUTTIL: Jiġifieri inti qed teskludi li dan seta' ....

L-AMBAXXATUR RICHARD CACHIA CARUANA: Jien ċert li uffiċjal tiegħi ma kienx parti mid-diskussjoni fejn kien hemm referenzi għal 50/50 over re-joining NATO-PfP.

Pero' fuq din il-Maġġur Xuereb u l-Avukat Mangion biss jistgħu jirrispondu.

LUCIANO BUSUTTIL: Pero' naqblu li l-kumment f'dan il-cable ta' "50/50" kien ukoll jirrifletti l-politika tal-Gvern, għallinqas kif xehed il-Prim Ministru hawnhekk, jiġifieri li wara li kien hemm consensus dwar l-Unjoni Ewropea ma riedx iressaq il-kwestjoni tal-PfP li setgħet tiddividi.

L-AMBAXXATUR RICHARD CACHIA CARUANA: Jekk niftakar sew, fix-xhieda tiegħu l-Prim Ministru mhux hekk qal.

Il-Prim Ministru kien qed jitkellem fuq emerging consensus fil-Parlament fuq l-Unjoni Ewropea.

Tinsiex li dak iż-żmien, apparti d-diskussjoni fuq ħafna affarijiet, bħall-immigrazzjoni u l-financial perspectives, kien ġie ffirmat Constitutional Treaty ġdid u f'dawk ix-xhur kien hemm anke r-ratifika unanima tiegħu minn dan il-Parlament.

Dan ifisser li l-Prim Ministru kien iffukat fuq l-Unjoni Ewropea u mhux fuq Partnership for Peace.

LUCIANO BUSUTTIL: Stabbilejna li dawn l-uffiċjali kienu jafu bil-politika tal-Gvern u allura dnub li dak iż-żmien la l-Parlament u lanqas il-poplu ma kienu jafu biha din il-politika.

THE CHAIRMAN: Onor. Busuttil, dak huwa kumment li tista' terfgħu għad-dibattitu.

Bir-rispett kollu aħna ma stabbilejniex hekk għax ix-xhud wieġbek bil-maqlub tal-kumment li għadek kif għamilt.

LUCIANO BUSUTTIL: Bir-rispett kollu lejn is-Sedja f'din id-diskussjoni saru diversi kummenti u dan il-kumment li għadni kif għamilt jien m'għandux jiġi mwaqqaf.

Nixtieq niġbed l-attenzjoni tas-Sedja li ma ntervjenitx meta l-Eċċellenza Tiegħu għadda kummenti dispreġjattivi lill-Oppożizzjoni fis-seduta li għaddiet meta qal "jekk verament temmen fil-mistoqsijiet li qed tagħmel, jekk xi darba tkun Ministru għall-Ewropa, bħala poplu, se jkollna diżastru fl-Unjoni Ewropea".

Anke meta attakka lil sieħbi f'dan il-Kumitat is-Sedja ma ntervjenitx.

Dan qed ngħidu bir-rispett kollu lejn is-Sedja.

THE CHAIRMAN: Onor. Busuttil, int wieħed mill-firmatarji ta' din il-mozzjoni u nixtieq li bħala firmatarju tal-mozzjoni tgħidilna fuqhiex ibbażajt il-mozzjoni.

Kompli bil-mistoqsijiet tiegħek.

LUCIANO BUSUTTIL: Ir-risposta mhux se nagħtihielek hawnhekk imma se ngħidha fil-Parlament f'seduta plenarja.

THE CHAIRMAN: Wara dawn is-sigħat kollha forsi xi darba naslu għax jien għadni kurjuż.

L-Onor.

LUCIANO BUSUTTIL: Dawn l-Amerikani qatt ma semmew f'dik id-diskursata informali li kellek illi huma kienu jafu li l-kwestjoni tal-PfP f'Malta kienet a divisive element ta' 50/50?

L-AMBAXXATUR RICHARD CACHIA CARUANA: Li kienu jafu l-Amerikani min-naħa tagħna kien li l-Gvern Malti ma kellu l-ebda intenzjoni f'dan il-perijodu li nerġgħu nidħlu fil-Partnership for Peace.

Dan l-Amerikan qed jerġa' jelabora dak li kkonfermajt int u dak li xehed il-Prim Ministru li ma riedx illi fil-Parlament jitressaq dan l-argument minħabba li kien beda jinbena consensus fil-Parlament fuq l-Unjoni Ewropea.

L-AMBAXXATUR RICHARD CACHIA CARUANA: Kif diġa' spjegajtlek, din id-diskussjoni qatt ma saret miegħi.

LUCIANO BUSUTTIL: Pero' dan l-Amerikan kien jaf li wieħed ma riedx issir divisive vote u din minn x'imkien ġabha.

L-AMBAXXATUR RICHARD CACHIA CARUANA: L-Amerikan iddeċieda li l-Gvern Malti ma riedx divisive vote, pero' dwar dan trid tistaqsi lilu jew lil xi ħadd mill-Ambaxxata Amerikana.

Meta fid-dokument nara Malta Officials not Maltese Officials, jien qed nassumi – forsi qed nagħmel żball – li dawn kienu xi uffiċjali Amerikani li probabbli huma hawn Malta.

LUCIANO BUSUTTIL: Din interpretazzjoni oħra!

L-AMBAXXATUR RICHARD CACHIA CARUANA: Inti staqsejtni għall-interpretazzjoni tiegħi.

LUCIANO BUSUTTIL: Pero' ma tarahiex stramba li dan l-Amerikan qiegħed jgħid affarijiet f'dan il-cable li fil-fatt huma veri u li skont inti ma ġewx diskussi f'din il-laqgħa li kellek?

L-AMBAXXATUR RICHARD CACHIA CARUANA: Qatt ma kien hemm diskussjoni mal-Amerikani fuq il-pożizzjoni tal-Parlament Malti.

LUCIANO BUSUTTIL: Biex inkunu korretti nistgħu ngħidu li qatt ma ġew minuted dawn l-argumenti ta' dik id-diskussjoni?

L-AMBAXXATUR RICHARD CACHIA CARUANA: Le, qatt ma kien hemm diskussjoni fuq dan is-suġġett.

LUCIANO BUSUTTIL: La inti ma kontx preżenti, kif tista' tikkonferma dan?

Kif tista' tkun ċert?

L-AMBAXXATUR RICHARD CACHIA CARUANA: Pero' jien nafda kemm lill-Maġġur Xuereb kif ukoll lill-Avukat Mangion u li kieku kien hemm diskussjoni f'dan is-sens kienu jniżżlu d-diskors fil-minuti u żgur kienu jgħiduli.

Dan kien tmien snin qabel il-mozzjoni.

LUCIANO BUSUTTIL: Matul dan iż-żmien kont diġà tattendi l-Kabinett, hux hekk?

L-AMBAXXATUR RICHARD CACHIA CARUANA: Hekk hu.

LUCIANO BUSUTTIL: Din il-kwestjoni tressqet fil-Kabinett dak iż-żmien?

Naħseb li bilfors minħabba l-memorandum .....

L-AMBAXXATUR RICHARD CACHIA CARUANA: Naħseb li tista' tassumi li jien ma nistax nirrispondi fuq diskussjonijiet tal-Kabinett.

LUCIANO BUSUTTIL: Mela ħalli nagħmillek il-mistoqsija differenti.

Kont preżenti fil-Kabinett meta ġie diskuss il-memo tiegħek fil-15 ta' Novembru, 2004?

L-AMBAXXATUR RICHARD CACHIA CARUANA: Naħseb li iva.

LUCIANO BUSUTTIL: Dakinhar inti nformajtu lill-Kabinett b'dan l-aġir, jiġifieri li qed nipprovaw insibu din is-soluzzjoni bis-security of documents ħalli ma jkollniex għalfejn immorru l-Parlament u nerġgħu noħolqu diviżjoni meta kien intlaħaq consensus?

L-AMBAXXATUR RICHARD CACHIA CARUANA: Dak iż-żmien kien hemm il-memorandum tal-Prim Ministru li spjega l-issues kollha u jekk niftakar sew il-Prim Ministru poġġa l-memo quddiem dan il-Kumitat.

LUCIANO BUSUTTIL: Inti ma ntervjenejtx, forsi anke verbalment, f'dik il-laqgħa biex tinforma ulterjorament bir-raġunijiet għalfejn kienet qegħda ssir din l-idea?

TONIO BORG: X'jiġi diskuss fil-Kabinett allaħares jitperreċ ma' kullimkien!

(Interruzzjonijiet) Din hija tradizzjoni ....

OWEN BONNICI: Għandu dritt jistaqsi fuq dak id-dokument.

TONIO BORG: Le, kif kien involut f'dak fil-memo iva, pero' id-domanda kienet jekk hu intervjenix jew ...

LUCIANO BUSUTTIL: Mela jekk intervjenix verbalment ....

TONIO BORG: Fil-Kabinett kull gvern jiddiskuti mitt elf ħaġa, ikun hemm min ikun favur u jkun hemm min ikun kontra u ġieli naqblu kollha.

LUCIANO BUSUTTIL: Ma jinteressanix x'diskussjoni saret.

TONIO BORG: Jekk se nneħħu dik is-segretezza tal-Kabinett jispiċċa ma jitkellem ħadd imma joqgħod hemm għax inkella … (Interruzzjonijiet) Inti tistaqsiha lil xi ħadd li lanqas kien mistieden fil-Kabinett!

LUCIANO BUSUTTIL: Adviser for the Prime Minister, fil-job description hemm li qiegħed fil-Kabinett ....

TONIO BORG: Imma kif tista' tistaqsi?

Jekk tara l-liġijiet kollha hemm eżenzjoni għal dak li jsir fil-Kabinett.

(Interruzzjonijiet)

LUCIANO BUSUTTIL: Il-mistoqsija hi jekk intervjeniex biex jispjega ulterjorment fuq dak il-memo, jiġifieri li dak li kien qed isir kien biex nevitaw diskussjoni u li jkollna divisive vote li jista' jkisser il-consensus ....

THE CHAIRMAN: Onor. Busuttil, ma tistax tibni argument fuq xi ħaġa fejn ix-xhud qed jagħmillek bil-maqlub.

LUCIANO BUSUTTIL: Mr Chairman, bir-rispett kollu qed tieħu pożizzjoni ta' poter li m'għandekx għaliex skont il-guide to witnesses - se nitkellem fuq tal-Public Accounts Committee – ix-xhud irid iwieġeb għall-mistoqsijiet kollha li jsirulu u nirreferik għall-hearing of witnesses, sections 12, 13 u 14, u l-uniċi mistoqsijiet li għandu dritt ma jweġibx huma dawk li jistgħu jinkriminawh, xejn iktar u xejn inqas, u jrid joġġezzjona hu għalihom.

Jekk joġġezzjona għal xi mistoqsija mbagħad hemm proċedura apposta fejn l-iSpeaker irid jiddeċiedi jekk dik il-mistoqsija hijiex valida jew le.

Mhux qed nidħol f'dawn l-affarijiet biex inkomplu ntawlu dawn il-proċeduri imma biex niġbidlek l-attenzjoni.

THE CHAIRMAN: Hemm regola fundamentali aktar minn dik li hija r-regola ta' rilevanza u li ma tistax tistaqsi lil xhud fuq dak li inti tiddeskrivi bħala fatt meta x-xhud ikun għadu kif wieġbek li mhux fatt. Ix-xhud konsistentement qed jgħidlek li l-pożizzjoni tal-gvern ma kenitx li ma jkunx hemm diskussjoni fil-Parlament, imma li Malta ma tidħolx fil-Partnership for Peace.

LUCIANO BUSUTTIL: Ix-xhieda jridu jwieġbu għall-mistoqsijiet kollha.

L-AMBAXXATUR RICHARD CACHIA CARUANA: Mr Chairman, jien m'inix lest li ngħid x'ġara fil-Kabinett pero' lest li ngħid li jien qatt ma ddiskutejt ma' gvernijiet barranin jew mal-Gvern Malti jew ma' xi ħadd fil-Gvern Malti metodi kif deċiżjonijiet importanti dwar politika barranija kellhom jittieħdu minn wara dahar il-Parlament Malti mingħajr it-trasparenza mitluba.

LUCIANO BUSUTTIL: Jiena ma staqsejtx x'sar fil-Kabinett, bir-rispett kollu.

Staqsejt jekk intervjenejtx jew le, jiġifieri spjegajtx li jekk isir dan ma ssirx diskussjoni.

L-L-AMBAXXATUR RICHARD CACHIA CARUANA: Qatt ma kien hemm diskussjoni fejn jien kont preżenti li għandna nagħmlu xi ħaġa biex b'xi mod nevitaw li niġu l-Parlament.

LUCIANO BUSUTTIL: Però kont konxju li b'dak li kien qed jagħmel il-Gvern Malti, tajjeb jew ħażin, din il-problema li kellna kienet qegħda tinżamm mistura kemm mill-poplu Malti kif ukoll mil-Parlament?

L-AMBAXXATUR RICHARD CACHIA CARUANA: Jekk jien kont sorpriż b'xi ħaġa din kienet li għalkemm kien hemm ħafna affarijiet fil-gazzetti ħadd min-naħa tal-Oppożizzjoni ma ndenja ruħu jistaqsi mistoqsija jew jitlob iktar informazzjoni.

Dik kienet is-sorpriża.

LUCIANO BUSUTTIL: Jiġifieri, issa l-gazzetti saru l-porta voce tal-gvern?

L-L-AMBAXXATUR RICHARD CACHIA CARUANA: Il-gvern xi drabi ...

LUCIANO BUSUTTIL: Dan għaliex kemm inti u kemm il-Prim Ministru ppreżentajtu cuttings ta' gazzetta partikolari li ma naħsibx li hija l-gazzetta tal-gvern.

L-L-AMBAXXATUR RICHARD CACHIA CARUANA: Jekk niftakar sew kien hemm diversi ġurnali li kellhom l-istess storja dwar il-kwestjoni ta' l-voti u fuq l-attendenza ta' Malta fil-laqgħat.

(Interruzzjonijiet)

THE CHAIRMAN: Ma nagħmlux mistoqsijiet dwar x'qed jikkontempla l-gvern.

Kieku kont imħallef kont nagħmel ħafna inqas bending over backwards favur l-Oppożizzjoni.

Jien qed nipprova ngħinkom taslu biex tipprovaw dak li qed tallegaw.

GEORGE VELLA: Aħna, tan-naħa l-oħra, ilna nħossuha t-tolleranza fil-Parlament u dik tfisser arroganza.

THE CHAIRMAN: Hija arroganza wkoll li tagħmel akkużi mingħajr ma tipprovahom.

L-AMBAXXATUR RICHARD CACHIA CARUANA: Ma kien hemm l-ebda diskussjoni fejn kont preżenti jien fis-sens li l-Parlament b'xi mod m'għandux ikun parti mid-diskussjoni.

LUCIANO BUSUTTIL: Qabel l-2008, jekk m'inix sejjer żball, kont attendejt kemm-il darba fil-Kumitat dwar l-Affarijiet Barranin u Ewropej.

L-AMBAXXATUR RICHARD CACHIA CARUANA: Attendejt numru ta' laqgħat.

LUCIANO BUSUTTIL: F'dawn il-laqgħat, irrelevanti kemm kienu, qatt semmejt xi ħaġa fuq din il-problema li kienet għaddejja minnha Malta vis-a-vis dawn id-dokumenti u li kellna bżonn insolvuha.

L-L-AMBAXXATUR RICHARD CACHIA CARUANA: Ma niftakarx li jien semmejt il-problema jew li l-Ministru tal-Affarijiet Barranin ta' dak iż-żmien semma l-problema.

Ma niftakarx lanqas li kien hemm xi mistoqsija minn xi membru tal-Kumitat dwar ir-rapporti li kien hemm fil-gazzetti.

LUCIANO BUSUTTIL: Issa nerġa' nagħmel riferenza għat-tielet paragrafu ta' paġna 20 li tgħid:

Jiġifieri qed nitkellmu li l-approach li kont se tagħti parir fuqu jew timbotta – advocating - kien se jkun proprju li nipprovaw naqbdu ma' dan is-Security of Documents tal-1996 biex ma jkollniex għalfejn nerġgħu niddiskutu nidħlux fil-PfP, għax dik kienet il-politika tal-gvern u b'hekk nissorvolaw il-problema ta' dawn id-dokumenti.

Mhux hekk?

Din is-sentenza pero kienet maqbuda ma' dik ta' qabel:

Hawnhekk qed nitkellmu fuq persuna barranija, Amerikana - tgħidli inti li żgur ma kenux il-Maltin - li diġà ħadet l-impressjoni li inti kont qed tgħid li ħa tmur timbotta jew tagħti parir fuq din il-kwestjoni, allura inti ma wasaltx għal din l-istess konklużjoni li wasal għaliha dan l-Amerikan li se nevitaw a devisive parliamentary vote?

L-L-AMBAXXATUR RICHARD CACHIA CARUANA: Le, għax fis-sistema tagħna l-issue ta' devisive vote in parliament ma kienx jeżisti.

LUCIANO BUSUTTIL: Għaliex?

THE CHAIRMAN: Diġà wieġeb diversi drabi, taf!

Ilna nduru dal-ħin kollu ma' punt bażiku ħafna, jiġifieri jekk kellekx bżonn tmur il-Parlament meta ma kienx hemm deċiżjoni biex immorru fil-PfP.

LUCIANO BUSUTTIL: Mr Chairman, jekk iċ-Chairman tal-Kumitat irid jintervjeni allura jmur fuq in-naħa l-oħra ħalli jkun l-avukat.

THE CHAIRMAN: Le, qed nirrepeti t-tweġiba għall-mistoqsija li saret diversi drabi.

L-Onor.

Vella xi darba jgħid lill-Parlament u lil Malta x'jidħol f'din il-mozzjoni għax jekk għandna mozzjoni bbażata fuq il-fatati, allura għidulna!

LUCIANO BUSUTTIL: Jien qed nistaqsi bħan-nies u inti qiegħed tinterrompi kull darba u ttawwal il-ħin għalxejn, Mr Chairman.

L-AMBAXXATUR RICHARD CACHIA CARUANA: Kif jien diġà xhedt il-gvern Malti kien jaf anke dak iż-żmien li l-ftehim man-NATO ma kienx jaqa' taħt ir-Ratification of Treaties Act u għalhekk ma kenitx kwestjoni ta' kif għandu jiġi evitat il-Parlament Malti.

LUCIANO BUSUTTIL: Jiġifieri qed nitkellmu fuq il-ftehim tas-security of documents tal-1996.

Dan ma kienx jaqa' taħt ir-Ratification of Treaties Act u ladarba dak ikun validu u l-argument jiġi aċċettat allura f'Malta ma kienx ikun hemm bżonn ta' diskussjoni u ta' vot fuq il-Partnership for Peace, mhux hekk?

LUCIANO BUSUTTIL: Anke skont l-aħħar parir tal-Avukat Ġenerali li ngħatajna ftit ilu, però dak iż-żmien taf jekk kienx jeżisti diġà parir ieħor tal-Avukat Ġenerali fuq jekk dan is-Security of Documents Agreement jaqax taħt ir-Ratification of Treaties Act?

L-AMBAXXATUR RICHARD CACHIA CARUANA: Safejn naf jien ir-Ratification of Treaties Act ilu jeżisti xi 20 sena jew iktar, mill-1983.

L-AMBAXXATUR RICHARD CACHIA CARUANA: Però kif diġà spjegajt dawk il-kliem m'għidthomx jien u ma sarux fil-preżenza tiegħi.

LUCIANO BUSUTTIL: Però dan l-Amerikan ħadhom minn x'imkien.

L-AMBAXXATUR RICHARD CACHIA CARUANA: L-Amerikani jieħdu ħafna affarijiet minn ħafna postijiet u skont il-Wikileaks Dr George Vella kien Kap tal-Partit Laburista f'xi żmien u allura allaħares naċċettaw dak kollu li hemm fil-Wikileaks.

LUCIANO BUSUTTIL: Allura se nirreferik għall-aħħar tliet sentenzi ta' dan il-paragrafu fejn int għidt li huwa naturali li l-Uffiċjal Amerikan li kiteb dan il-cable ma kienx jaf dan l-istat ta' fatt u għalhekk qed jiddetta dak li forsi jagħmel sens għalih, ovvjament, dan assumih, mhux hekk?

L-L-AMBAXXATUR RICHARD CACHIA CARUANA: Jien assumejt u anke hu naħseb assuma għax dan il-bniedem lanqas biss ma kien preżenti f'xi laqgħa megħi jew mal-istaff tiegħi.

LUCIANO BUSUTTIL: La semmejt l-impasse li kien hemm mat-Turkija dwar Ċipru nixtieq nagħmel punt ieħor.

Bħala riżultat tal-mozzjoni 301 kien hemm spekulazzjoni li l-pożizzjoni ta' Malta fuq il-kwestjoni man-NATO kienet tinfluwenza t-Turkija.

Kumbinazzjoni l-mozzjoni hija numru 301 imma ma naħsibx li qed tirreferi għal din il-mozzjoni li għamilna aħna, mhux hekk?

L-AMBAXXATUR RICHARD CACHIA CARUANA: Jimporta tispjegali għalxiex qed tgħid?

LUCIANO BUSUTTIL: Għat-tieni paragrafu li jkompli wara dak li kont qed nirreferi għalih jien.

Page 7 tal-istqarrija tiegħek, Eċċellenza, l-aħħar paragrafu.

L-AMBAXXATUR RICHARD CACHIA CARUANA: Bħala riżultat ta' din il-mozzjoni kien hemm spekulazzjoni fil-gazzetti Maltin li kien hemm xi ...

LUCIANO BUSUTTIL: Li l-kwestjoni man-NATO kienet influwenzata b'xi mod mit-Turkija minħabba din il-mozzjoni tagħna.

Il-mozzjoni 301 hija li ppreżentajna aħna.

L-AMBAXXATUR RICHARD CACHIA CARUANA: Wara li ħarġet il-mozzjoni 301 kien hemm spekulazzjoni fil-gazzetti Maltin li aħna konna b'xi mod iddeċidejna li nissapportjaw lit-Turkija fil-vot ta' Diċembru 2004 minħabba l-pożizzjoni tagħhom jew ridna s-sapport tagħhom aħna għas-soluzzjoni li qed niddiskutu, jiġifieri s-soluzzjoni li nużaw is-security agreement.

LUCIANO BUSUTTIL: Però jekk niftakar sew, waħda mis-suġġerimenti li kien għamillek l-Amerikan dak iż-żmien kienet proprju li noħorġu fil-pubbliku favur it-Turkija u kont ippreżentajt xi cutting mit-Times.

L-AMBAXXATUR RICHARD CACHIA CARUANA: Ippreżentajt il-cutting biex nuri li d-data tiegħu, jekk niftakar sew, tat-12 jew 13 ta' Ottubru, jiġifieri kważi xahar qabel il-laqgħa li jien kelli mal-Amerikan.

Jekk tara d-dati, l-Onor Michael Frendo kien tkellem mat-Times qabel il-laqgħa u żgur qabel ir-rapport tal-Maġġur Martin Xuereb u jien għalhekk ippreżentajtha biex nuri li ma jistax ikun hemm link għax kienet saret qabel.

LUCIANO BUSUTTIL: Kien il-Prim Ministru li għamilhielek ċara li kienet il-politika tal-gvern ta' dak iż-żmien li ma riedx li jidħol fil-Partnership for Peace?

Kien qalha lilek personali jew kienet diskussa fil-Kabinett?

Dejjem jekk tista' tgħidha din għax ma rridx li xi ħadd jaqbeż fuqi!

L-AMBAXXATUR RICHARD CACHIA CARUANA: Kienet il-politika tal-gvern, jiġifieri n-nies fil-gvern li kellhom bżonn li jkunu jafuha kienu jafu u jekk tara d-dokumenti u r-rapporti li saru fuq il-problema, l-iktar mill-membri taċ-Ċivil, jiġifieri bħad-dokumenti ffirmati minn Dr Godwin Grima li dak iż-żmien kien Segretarju Permanenti fl-Uffiċċju tal-Prim Ministru.

LUCIANO BUSUTTIL: Il-memo ħareġ f'Novembru u l-laqgħa saret fit-8 ta' Novembru u allura nistaqsi jekk din ġietx diskussa fuq il-parir tiegħek?

L-AMBAXXATUR RICHARD CACHIA CARUANA: Kien hemm il-memorandum tal-Prim Ministru tat-12 ta' Novembru mbagħad kien hemm diskussjoni u d-deċiżjoni fil-Kabinett nhar il-15 ta' Novembru 2004.

LUCIANO BUSUTTIL: Meta qabbilna l-memo tiegħek mal-memo tal-Prim Ministru Ġie ġie stabbilit hawnhekk li kienu cut and paste, jiġifieri int tajt ir-rakkmandazzjoni lill-Prim Ministru u l-Prim Ministru mbagħad implimentaha fil-Kabinett.

L-AMBAXXATUR RICHARD CACHIA CARUANA: Jekk tara l-memoranda ta' ministri u memoranda ta' uffiċjali ħafna drabi tista' tgħid li jkunu cut and paste.

Fis-sistema tal-gvern ministri ħafna drabi jimxu ma' ...

LUCIANO BUSUTTIL: Naħseb li ma fhimtnix sew.

L-AMBAXXATUR RICHARD CACHIA CARUANA: Naħseb kulħadd fehemha l-istess.

LUCIANO BUSUTTIL: Probabbilment jiġri kif qed tgħid inti però, biex nifhem sew, l-ewwel inti tajt il-parir lill-Prim Ministru, il-Prim Ministru ħadu u ppreżentah lill-Kabinett u mbagħad inti obdejt dawk l-istess struzzjonijiet li inti kont tajt parir fuqhom.

L-AMBAXXATUR RICHARD CACHIA CARUANA: Ovvjament, jien obdejt id-deċiżjoni tal-Kabinett.

LUCIANO BUSUTTIL: Jiġifieri l-ewwel tajt ir-rakkmandazzjoni u mbagħad inti obdejt dik l-istess rakkmandazzjoni.

L-AMBAXXATUR RICHARD CACHIA CARUANA: Il-gvern hekk hu, jiġifieri, ħadd mill-Ministri m'għandu xi don tal-Ispirtu s-Santu li jaf kollox u anke jien.

LUCIANO BUSUTTIL: Jiġifieri obdejt il-pariri tiegħek stess.

L-AMBAXXATUR RICHARD CACHIA CARUANA: Jekk tara l-memorandum tiegħi probabbli ssib li huwa cut and paste tal-memorandum jew tan-noti li probabbli kien għamel xi ħadd taħti.

Allaħares nibda nistħi li nimxi fuq il-pariri tal-istaff tiegħi.

Jien kburi ħafna min-nies tiegħi!

LUCIANO BUSUTTIL: Fl-aħħar mill-aħħar kienu l-Amerikani li tawkom l-ideat u kienu l-Amerikani stess li bdew jgħidulkom li bdew jiġu aċċettati.

L-AMBAXXATUR RICHARD CACHIA CARUANA: Jekk tara d-dokument ta' xi xahar u nofs wara l-laqgħa li kelli ma' Schnabel fit-30 ta' Novembru, issib li kien hemm mill-inqas żewġ pożizzjonijiet tal-Gvern Amerikan, il-pożizzjoni li this will not fly li kienet ġejja mill-United States Mission to NATO u l-pożizzjoni that this might fly mill-Missjoni Amerikana fl-Unjoni Ewropea.

Fil-fatt, fid-dokument li l-Prim Ministru poġġa quddiem il-Kumitat kien hemm d-diskussjoni tas-17 ta' Novembru 2004 fejn jien kont kritiku ħafna dwar l-atteġġjament tal-Gvern Amerikan u dakinhar għamiltha ċara li l-gvern mhux se jimxi fuq l-ebda proposta jekk il-pożizzjoni Amerikana ma tkunx ċara.

Jekk trid nista' nikkwotalek għax dan huwa dokument li ...

LUCIANO BUSUTTIL: Dawk kienu l-ideat tal-Amerikani, però bħala rappreżentanza intkom ħriġtu b'xi ideat tagħkom biex issolvu l-impasse li kien hemm?

L-AMBAXXATUR RICHARD CACHIA CARUANA: Iva, l-ewwel proposti kienu min-naħa tal-ministeru responsabbli għad-difiża, imbagħad kien hemm proposti anke min-naħa tan-nies tiegħi u mid-dokument bid-data tal-1 ta' Frar 2005 wieħed jara li kien hemm ideat differenti.

Naħseb li l-Prim Ministru poġġa dan id-dokument quddiem dan il-Kumitat.

LUCIANO BUSUTTIL: Nimmaġina li bl-emenda tad-Declaration of Copenhagen li l-Amerikan ħadha unlikely li dawk jiġu aċċettati.

L-AMBAXXATUR RICHARD CACHIA CARUANA: Iva, kien hemm pożizzjoni tan-NATO, mhux tal-Amerikani biss, li kienet highly unlikely però jekk tara d-dokument bid-data tat-8 ta' April 2005 li tpoġġa quddiem il-Kumitat issib li min-naħa tal-Kunsill tas-Segretarjat tal-Unjoni Ewropea kien hemm talba biex inżommu dik l-istess proposta fuq il-mejda.

L-interpretazzjoni tiegħek ta' "he seeks Washington guidance" hija li din mhix qed tirreferi għalik imma għall-ambaxxatur innifsu.

L-AMBAXXATUR RICHARD CACHIA CARUANA: L-Ambaxxatur Schnabel jew id-Deputy tiegħu li huwa McKinley.

Fil-fatt fl-istqarrija li għamilt illum jien kelli żewġ sentenzi u nista' naqrahom jekk trid.

LUCIANO BUSUTTIL: Ma tagħmilx differenza għax jien qed nipprova nifhem il-kuntest ...

L-AMBAXXATUR RICHARD CACHIA CARUANA: Waqt dik il-laqgħa maż-żewġ uffiċjali Amerikani ma semmejtx li għandi xi diskussjoni ma' Schnabel imma, ovvjament, huma jew McKinley, li huwa d-deputy tiegħu, probabbli kien jaf għax kellu kopja jew tad-diary tiegħu jew tal-laqgħat li kien se jkollu.

Però, kif għidt, din il-laqgħa saret on the 8th of November u l-laqgħa ma' Schnabel saret fit-30th November, jiġifieri sakemm wasalt għal-laqgħa ma' Schnabel l-idea li nużaw is-Security of Documents Agreement kienet diġà on hold.

LUCIANO BUSUTTIL: Jiġifieri qed tgħidli li Schnabel ma kienx jaf b'din il-proposta?

L-AMBAXXATUR RICHARD CACHIA CARUANA: Kien jaf bil-proposta però konna diġà nfurmati li l-proposta will not fly.

LUCIANO BUSUTTIL: Mela għalfejn skont dan il-cable xi ħadd, li inti qed tgħid li mhux inti, had to seek any Washington guidance on this idea?

L-AMBAXXATUR RICHARD CACHIA CARUANA: Qed nassumi li ladarba kien hemm din l-idea u jien kelli laqgħa mal-Ambaxxatur Schnabel, Schnabel jew id-deputy tiegħu McKinley ried li jkollhom pożizzjoni għal-laqgħa tiegħi.

LUCIANO BUSUTTIL: Ma jistax ikun li dan qed jirreferi għalik fis-sens li dan qed tistenna x'se tkun il-pożizzjoni minn Washington fuq din il-proposta?

Fil-fatt jekk tara d-dati ssib li jien kelli l-laqgħa ma' dawn iż-żewġ uffiċjali Amerikani on the 8th u l-memorandum tiegħi lill-Prim Ministru għandu d-data u ntbagħat on the 9th mentri l-laqgħa ta' Schnabel saret fit-30 ta' Novembru jew 21 days later.

LUCIANO BUSUTTIL: Jiġifieri qed tgħid li dak iż-żmien Schnabel ma kienx jaf b'din il-pożizzjoni.

L-AMBAXXATUR RICHARD CACHIA CARUANA: Le, qed ngħid li ma jistax ikun li jien ridt xi guidance mingħand Schnabel għax il-laqgħa tiegħi ta' Schnabel saret 21 ġurnata wara li għamilt ir-rakkmandazzjoni.

LUCIANO BUSUTTIL: Le, mhux guidance mingħand Schnabel, forsi l-kelma guidance qiegħda misplaced hawnhekk, imma forsi tweġiba finali dwar il-pożizzjoni Amerikana.

L-AMBAXXATUR RICHARD CACHIA CARUANA: Però dik ma kenitx parti mill-ebda lagqħa li jien kelli u jekk tara n-noti li kelli tal-laqgħa ma' Schnabel tinduna li dak is-suġġett ġie diskuss kważi fil-passat.

LUCIANO BUSUTTIL: Issa, mill-kronoloġija li ppreżentajtilna l-ewwel darba jekk niftakar sew l-aħħar data li kien hemm kienet xi ħaġa fl-2005 u allura nifhem li sa dakinhar pprovajtu l-affarijiet kollha possibbli u qisu l-gvern qata' qalbu li seta' jsib soluzzjoni li jidħol fil-Partnership for Peace.

L-AMBAXXATUR RICHARD CACHIA CARUANA: Kif tara mid-dokument tat-8 ta' April, 2005, il-gvern żamm il-proposta tiegħu fuq il-mejda u fil-laqgħat li l-Prim Ministru u li l-Ministru Frendo kellhom bqajna mal-proposta li nużaw is-Security of Documents Agreement, però nsistejna li, ladarba din hija problema li kienet qed taffettwa mhux biss il-laqgħat li Malta ma setgħetx tattendi imma anke l-koperazzjoni bejn in-NATO u l-Unjoni Ewropea, is-suġġett isir parti mid-diskussjonijiet ta' bejn in-NATO u l-Unjoni Ewropea.

LUCIANO BUSUTTIL: Jiġifieri wara l-2005 ma kien hemm l-ebda idea ġdida imma bqajna b'din il-proposta.

L-AMBAXXATUR RICHARD CACHIA CARUANA: Bqajna ma' dik il-proposta.

LUCIANO BUSUTTIL: Fl-aħħar mill-aħħar irriżulta li dik ma kienetx tat il-frott mixtieq.

L-AMBAXXATUR RICHARD CACHIA CARUANA: Sfortunatament minħabba raġunijiet l-iktar li għandhom x'jaqsmu mal-problema tat-Turkija ma' Ċipru qatt ma kien hemm ftehim fuq dan.

LUCIANO BUSUTTIL: Qed nifhmu sew li fl-2005 ir-risposta kienet li biex ikollna aċċess għal dawn id-dokumenti ridna bilfors nidħlu fil-Partnership for Peace?

Għalkemm fl-2005 din kienet il-pożizzjoni ta' ċerti nies, il-pożizzjoni tas-Segretarju Ġenerali tal-Kunsill ma kenitx hekk u fil-fatt naħseb li fl-2006 hu ddiskuta l-kwestjoni anke mas-Segretarju Ġenerali tan-NATO.

LUCIANO BUSUTTIL: Però ma kien hemm l-ebda żvilupp u ovvjament ...

L-AMBAXXATUR RICHARD CACHIA CARUANA: Dak iż-żmien il-proposta li kien hemm fuq il-mejda kienet li nipprovaw nużaw is-Security of Documents imma dik falliet.

LUCIANO BUSUTTIL: Mela rridu nsolvu l-problema għax xorta m'għandniex aċċess għad-dokumenti u l-unika risposta kienet li nidħlu fil-Partnership for Peace.

L-AMBAXXATUR RICHARD CACHIA CARUANA: Jien qed nipprova nagħtik il-fatti.

THE CHAIRMAN: Qed jitkellem fuq l-2005 u allura trid tingħata risposta fuq l-2005.

LUCIANO BUSUTTIL: Bir-rispett kollu Mr Chairman, wieħed mix-xhieda tagħkom, li m'għandi xejn kontrih u nispera li jixhed, huwa Ministru tal-Affarijiet Barranin mill-2008 u …

L-AMBAXXATUR RICHARD CACHIA CARUANA: L-issue issa hija fuq l-2005.

L-2008 mhix il-problema tiegħi.

LUCIANO BUSUTTIL: Jekk mhux ħmar, felu.

THE CHAIRMAN: Ħallik mill-ħmar u mill-felu għax hawnhekk mhux għall-kummenti qegħdin imma għall-mistoqsijiet serji.

Inti qed tistaqsi fuq is-sena 2005 u bil-Malti għidt hekk diġà iktar minn darba.

L-AMBAXXATUR RICHARD CACHIA CARUANA: Il-pożizzjoni tal-gvern baqgħet li nużaw is-Security of Documents Agreement tul il-leġislatura li ntemmet f'Marzu 2008.

LUCIANO BUSUTTIL: Jiġifieri matul dik il-leġislatura baqjna b'dik id-deċiżjoni li ma kienet se twassal imkien.

Allura, frankament, fl-aħħar mill-aħħar is-soluzzjoni biex ikollna aċċess għal dawn id-dokumenti solviha l-Prim Ministru meta ddeċieda li nerġgħu nidħlu fil-Partnership for Peace.

Illum għandna aċċess għalihom, hux hekk?

L-AMBAXXATUR RICHARD CACHIA CARUANA: Iva, wara l-elezzjoni tal-2008 kien hemm deċiżjoni li Malta terġa' tidħol fil-Partnership for Peace.

Malli dħalna fil-PfP l-kwestjonijiet kollha li kien hemm fuq id-dokumenti tal-Unjoni Ewropea li kienu bbażati fuq id-dokumenti tan-NATO u fuq kwestjonijiet oħra ta' security ġew solvuti kollha.

LUCIANO BUSUTTIL: Però jekk niftakar sew fl-2008 la kien hemm a divisive parliamentary vote u lanqas kien hemm kwestjoni li trid titkellem mal-poplu, jiġifieri dak li seta' sar fl-2004 mingħajr ma wieħed jiġi fil-parlament sar fl-2008.

Issa milli jidher biex nidħlu fil-PfP fl-2008 ma kienx hemm bżonn li nerġgħu niġu niddiskutu fil-Parlament, mhux hekk?

Fil-fatt ma kienx hemm diskussjoni għax dakinhar lanqas biss kien għadu fforma l-Parlament.

L-AMBAXXATUR RICHARD CACHIA CARUANA: Naħseb dawn il-mistoqsijiet forsi aħjar jirrispondi għalihom il-Ministru tal-Affarijiet Barranin.

Però fis-7 ta' Lulju 2008 kien hemm diskussjoni f'laqgħa tal-Foreign and European Affairs Committee u l-Ministru kien ippreżenta żewġ drafts li dak iż-żmien kienu għadhom m'għaddewx.

LUCIANO BUSUTTIL: Għal dak li rrid niġi.

Draft tas-7th July 2008 li l-Prim Ministru għoġbu jippreżenta bħala dokument nru.

L-AMBAXXATUR RICHARD CACHIA CARUANA: Iva, dak iż-żmien il-Ministru ppreżenta draft, jiġifieri dak id-dokument kien għadu ma marx għand in-NATO.

LUCIANO BUSUTTIL: Ippreżentah fil-Kabinett biex jiġi approvat imbagħad tressaq fil-Parlament, mhux hekk?

Nimmaġina jien li inti ma kontx preżenti.

Dan id-draft document ta' July 2008 rajtu qabel ma ġie fil-Parlament?

LUCIANO BUSUTTIL: Inti ma kontx konxju li f'dan id-dokument tal-Partnership for Peace tfaċċat il-kelma "suspended" u mhux "terminated".

L-AMBAXXATUR RICHARD CACHIA CARUANA: Naf min iddraftjah però ma naħsibx li jien għandi nibda noħroġ l-ismijiet ta' nies li għamlu d-dokumenti.

LUCIANO BUSUTTIL: Ingħatajt spjegazzjoni għaliex issa kien hemm il-kelma "suspended" u mhux "terminated"?

L-AMBAXXATUR RICHARD CACHIA CARUANA: Jien qatt ma tlabt spjegazzjoni, però nista' ngħid ukoll li għalkemm dak id-dokument ġie ppreżentat lill-Kumitat fis-7 ta' Lulju 2008 u jekk niftakar sew ġie ppreżentat lin-NATO xi tliet xhur wara u dak iż-żmien min-naħa tal-Kumitat ma kien hemm l-ebda oġġezzjoni għall-kelma "suspended".

GEORGE VELLA: Skorrett ħafna.

Aqbad id-dibattitu ta' dik il-laqgħa tal-Kumitat tas-7 ta' Lulju u tara kemm inti skorrett.

L-AMBAXXATUR RICHARD CACHIA CARUANA: Jien għall-kelma suspended qed ngħid.

GEORGE VELLA: Hemm dibattitu sħiħ … (Interruzzjonijiet)

TONIO BORG: L-Oppożizzjoni kienet ipprotestat imma kienet qalet li se tibqa' hemmhekk għad-dibattitu, imma huwa veru wkoll dak li qal ix-xhud li fuq dik il-kelma l-Oppożizzjoni ma qalet xejn.

GEORGE VELLA: Mhu veru xejn, inġibu t-transcript?

(Interruzzjonijiet)

TONIO BORG: Aħna mhux se nikkritikaw id-dibattitu għax aħna dehrilna ....

GEORGE VELLA: Wara li għamilna l-oġġezzjonijiet tagħna u staqsejna jekk dan ifissirx li it's a fait accomlpli li dħalna membri u meta mbagħad inti bqajt tinsisti li "iva" allura mhemmx għalfejn ngħidtlek ma ddiskutejniex l-Individual Partnership Programme meta ma konniex qegħdin naqblu li aħna kellna nidħlu fil-PfP b'dak il-mod.

THE CHAIRMAN: L-argument tal-mistoqsija ma kienx fuq il-kwestjoni jekk Malta tidħolx fil-Partnership for Peace imma fuq kelma waħda.

GEORGE VELLA: Imma x-xhud qed jgħid li ma kienx hemm oġġezzjoni min-naħa tal-Oppożizzjoni għall-kelma "suspended" u jien qed ngħid li huwa skorrett.

(Interruzzjonijiet)

L-Onor.

L-AMBAXXATUR RICHARD CACHIA CARUANA: Jien il-minuti rajt u l-unika sentenza li hemm fil-Minuti hija li l-Ministru ppreżenta lill-Kumitat draft u qallu li dak id-dokument kien għadu ma marx għand in-NATO.

THE CHAIRMAN: Onor. Busuttil, kont se nfakkrek li dejjem irridu norbtu mal-mozzjoni u mal-aġir tal-Ambaxxatur.

LUCIANO BUSUTTIL: Safejn naf jien dejjem irbatt mal-mozzjoni, Mr Chairman.

THE CHAIRMAN: Imma issa dieħel fis-sena 2008 u dik ma torbotx mal-aġir tal-2004.

LUCIANO BUSUTTIL: Ladarba kien hemm il-kelma "suspended" u allura kien daqshekk faċli li nsolvu din il-problema billi nirriattivaw il-Partnership for Peace bla ma mmorru l-Parlament, għaliex ma sarx hekk fl-2004 u fl-2005 meta l-problema kienet għadha mhix solvuta?

L-AMBAXXATUR RICHARD CACHIA CARUANA: Kif diġà spjega l-Prim Ministru, il-gvern ma kellu l-ebda intenzjoni waqt il-leġislatura li spiċċat fl-2008 li jidħol fil-Partnership for Peace.

Il-Prim Ministru kien ċar fuq din.

LUCIANO BUSUTTIL: Imma ladarba ma kienx hemm problemi dwar il-consensus jew dwar il-kelma "suspended", għalkemm il-Prim Ministru qal li kienet terminated u kulħadd qabel li kienet terminated, kif f'daqqa' waħda tfaċċat din il-kelma "suspended" qisu dan id-dokument ħadd ma qrah!

La fl-2008 kienet daqshekk faċli nidħlu fil-Partnership for Peace allura stajna għamilna l-istess proċedura qabel u ma kienx ikollna għalfejn immorru l-Parlament?

L-AMBAXXATUR RICHARD CACHIA CARUANA: Il-kwestjoni ta' consensus mhuwiex marbut biss ma' vot fil-Parlament għax hemm issues ta' consensus fil-pajjiż u anke bejn iż-żewġ partiti li m'għandhomx bżonn ta' vot fil-Parlament.

Il-fatt li legalment il-gvern ma kellux bżonn jiġi l-Parlament fuq il-Partnership for Peace fl-2008 m'għandu x'jaqsam xejn mad-deċiżjoni li l-gvern ħa li ma jidħolx fil-Partnership for Peace fl-2004.

LUCIANO BUSUTTIL: L-aħħar mistoqsija: aħna kellna l-problema li ma stajniex naraw dawn id-dokumenti u kemm inti kont taf kif ukoll l-Amerikani, il-Prim Ministru, ministri oħra u pajjiżi kienu jafu però naqblu li dak iż-żmien la l-Parlament u lanqas il-poplu ma kien jaf għaliex dawn il-fatti ħarġu issa, mhux hekk?

L-AMBAXXATUR RICHARD CACHIA CARUANA: Jien nista' nirrepeti dak li għidt, jiġifieri kien hemm affarijiet biżżejjed fil-public domain li naħseb li kulħadd seta' jsir jaf dak li ried ikun jaf.

Kif spjega l-Prim Ministru ma kienx hemm diskussjoni fil-Parlament għax ma kien hemm l-ebda proposta u jien erġajt irreferejtek għal-laqgħa li jien kelli fis-17 ta' Novembru fejn kont għamiltha ċara li l-Gvern Malti mhu se jagħmel l-ebda proposta formali sakemm l-issue tkun iċċarata biżżejjed, fis-sens li jekk issir proposta tiġi aċċettata min-naħa l-oħra.

Il-Prim Ministru, jekk niftakar sew, qal lil dan il-Kumitat li kieku kellu dik l-assigurazzjoni jew kien jaf li seta' jagħmel proposta formali allura kien jiġi fil-Parlament.

LUCIANO BUSUTTIL: Biex nagħlaq, għall-Gvern kien biżżejjed li ħareġ xi ħaġa fil-midja, għalkemm ħadd ma ndikalna liema huma dawn il-midja, u allura b'daqshekk kulħadd kien infurmat.

L-AMBAXXATUR RICHARD CACHIA CARUANA: Però jien qed nagħtik l-opinjoni tiegħi...

THE CHAIRMAN: Onor. Busuttil, ma tistax tistaqsi għaliex xi ħadd għamel xi ħaġa li dak ix-xi ħadd ikun qallek li m'għamilx.

Dan huwa li inti għamilt ripetutument illejla.

ONOR LUCIANO BUSUTTIL: U inti, Mr Chairman, li għamilt illejla kien li qagħad titkellem ripettutament!

THE CHAIRMAN: Onor. Busuttil, inti kull darba tistaqsi l-mottivi...

ONOR LUCIANO BUSUTTIL: Mr Chairman, taf li inti m'għandekx il-poter tinterrompi?

THE CHAIRMAN: Onor. Busuttil, għandi l-poter li nipprova inżomm lilek, bħala Membru ta' dan il-Kumitat, biex timxi f'linja li tirrispetta diskussjoni serja fil-Kumitat.

ONOR LUCIANO BUSUTTIL: Imma dik opinjoni tiegħek!

ONOR LUCIANO BUSUTTIL: Dik hija mistoqsija leġittima tiegħi u li (Interruzzjonijiet)

THE CHAIRMAN: Inti tista' tistaqsi lil xi ħadd għaliex seraq meta fil-fatt ma seraqx?

ONOR LUCIANO BUSUTTIL: Il-mistoqsija tiegħi kienet waħda ċara, jiġifieri li kulħadd kien jaf barra l-poplu u l-Parlament!

Stat ta' fatt!

THE CHAIRMAN: It-tweġiba ingħatat għal mitt darba li bejn l-2004 u l-2008 il-Gvern mexa' fuq il-policy ta' Gvern Laburista preċedenti li ma jidħolx fil-Partnership for Peace.

Din ir-risposta ngħatat hawnhekk xi mitt darba!

Kif ħa tistaqsi allura għaliex ma marx il-Parlament fuq ħaġa li ma ridx jagħmel?

Mhux hekk staqsejt jien!

Jien staqsejt stat ta' fatt, naqblu u ma naqblux!

ONOR LUCIANO BUSUTTIL: Kulħadd kien jaf, anke barranin, imma l-Parlament u l-poplu ma kienx jaf.

L-Eċċellenza Tiegħu wieġeb għal "le" għax ħarġu xi affarijiet fil-midja (Interruzzjonijiet)

L-AMBAXXATUR RICHARD CACHIA CARUANA: Fuq negozjati li ma rnexxewx!

ONOR LUCIANO BUSUTTIL: Il-problema mhux in-negozjati.

Din problema ta' interess nazzjonali li konna naslu f'consensus fuqha!

GEORGE VELLA: Eċċelenza Richard Caruana Caruana, il-verbal tal-laqgħat tal-Kumitat dwar l-Affarijiet Barranin u Ewropej tas-7 ta' Lulju, 2008, minn paġna 30 'l quddiem u anke tal-laqgħa tal-14 ta' Jannar 2009, meta imbagħad kien hemm dibattitu iktar miftuħ, tista' taqra rigward l-oġġezzjoni tagħna li jkun hemm reactivation meta din kienet spiċċat...

THE CHAIRMAN: Issa qed tirreferi għall-Parlament?

GEORGE VELLA: Le, għall-Kumitat dwar l-Affarijiet Barranin u Ewropej.

L-AMBAXXATUR RICHARD CACHIA CARUANA: Bħala fatt naqbel ma' dak li qed jgħid l-Onor Vella ...

GEORGE VELLA: Ma tistax ma taqbilx!

Dan huwa dikumentat hawnhekk!

L-AMBAXXATUR RICHARD CACHIA CARUANA: Iva, imma x'għidt differenti milli għidt jien?

THE CHAIRMAN: L-argument kien fuq il-kelma "terminated" mhux "suppusted".

GEORGE VELLA: L-Eċċelenza Richard Caruana Caruana llum qal li l-Ministru ġie jinforma lill-Kumitat dwar l-Affarijiet Barranin u Ewropej u li ma kienx hemm oġġezzjoni.

THE CHAIRMAN: Le, fuq il-kliem "terminated" jew "suspended".

TONIO BORG Issa int qed tispjega għaliex ma kienx hemm oġġezzjoni...

GEORGE VELLA: Le, kien hemm fuq il-kliem "terminated" u "reactivated"!

Għalhekk qed nirreferih għalhom biex jaqrahom.

Jien m'għandix ċans naqrahom hawnhekk!

Agħtu kopja taż-żewġ transcripts lilu u anke lill-midja ħalli jaqrawhom ...

THE CHAIRMAN: Jitqegħdu mad-dokumenti l-oħra tal-Kumitat u kulħadd jifforma ġudizzju tiegħu.

Wara kollox dawn diġà pubbliċi.

L-Onor.

Beppe Fenech Adami jidhirli li għandu mistoqsija waħda.

ONOR BEPPE FENECH ADAMI: Eċċellenza, jien fhimt li b'konsegwenza ta' deċiżjoni li ttieħdet bejn l-1996 u l-1998, taħt leġiżlatura oħra, spiċċajna li meta dħalna fl-Unjoni Ewropea ma kellniex aċċess għad-diskussjoni u dokumentazzjoni li kienet għaddejja bejn l-Unjoni Ewropea u n-NATO.

Din kemm kienet importanti?

With hind sight, aħna ilna tmien snin fl-Unjoni Ewropea, where we missing out on something which was very important għal Malta jew kapriċċożament ridna li jkollna aċċess għal dawn id-dokument u d-diskussjonijiet bejn NATO u l-Unjoni Ewropea?

Nitkellem iktar fuq interess nazzjonali għax meta illum inħarsu x'ġara f'dawn l-aħħar tmien snin, pereżempju, tiġi f'moħħi l-kwestjoni tal-Libja fejn kien hemm l-involviment tan-NATO u tal-Unjoni Ewropea u allura nimmaġina kien hemm diskussjonijiet bejn l-Unjoni Ewropea u n-NATO f'dan ir-rigward.

Għalfejn il-Gvern Malti ħass li kien daqstant importanti għall-interess nazzjonali li b'xi mod ikollna aċċess għal dak li jkun għaddej bejn in-NATO u l-Unjoni Ewropea?

L-AMBAXXATUR RICHARD CACHIA CARUANA: L-ewwel nett il-policy tal-Gvern ta' dak iż-żmien kienet li Malta tieħu parti sħiħ fid-diskussjonijiet kollha tal-Unjoni Ewropea.

Il-Prim Ministru poġġa quddiem il-Kumitat il-Copenhagen Decleration tal-2002, li permezz tagħha l-pajjiżi membri tal-Unjoni Ewropea li jew ma kienux fin-NATO jew ma kienux il-Partnership for Peace ma setgħux ikollhom aċċess għad-dokumenti li ħarġu minn-NATO, inkluż dawk li ma kienux classified.

Din kienet taffettwa mhux biss id-dokumenti tan-NATO imma wkoll id-dokumenti tal-Unjoni Ewropea li kienu ibbażati jew b'xi mod kellhom informazzjoni li b'xi mod ħarġet minn xi dokument tan-NATO.

Barra minn hekk jekk kien hemm laqgħat fejn kien hemm dokumenti li b'xi mod kellhom xi informazzjoni tan-NATO r-rapreżentanti Maltin ma kienux jistgħu jattendu, l-iktar fil-Political and Security Commettee.

L-importanza għall-Gvern kienet mhux biss fil-kwestjoni tad-diskussjoni, però kienet ande kwestjoni ta' proċedura li ma kienx aċċettabbli għal Gvern ta' dak iż-żmien li nkunu parti minn deċiżjoni fejn ma kellniex l-informazzjoni available.

THE CHAIRMAN: Grazzi.

L-Onor.

Bonnici jibda bil-mistoqsijiet tiegħu.

OWEN BONNICI: Sur Cachia Caruana, ara naqblux li l-istrateġija teknika kienet li wieħed jgħid li l-framework document kien għadu fis-seħħ għaliex fin-Note Verbale kien hemm referenza għal-kelma "programme" u allura wieħed seta' jagħmel l-argument, kif sar hawnhekk - issa jekk hux korrett hija xi ħaġa oħra – li aħna ma ħriġniex mill-framework document imma ħriġna biss mill-individual partnership programme.

Taqbel miegħi li dak ifisser li kieku dik it-teżi ġiet milqugħa allura l-framework document li kien ġie ffirmat fl-1996 kien għadu legalment validu?

Naqblu fuq dan il-punt?

L-AMBAXXATUR RICHARD CACHIA CARUANA: Fil-memorandum tiegħi tad-9 ta' Diċembru nagħmel referenza għall-framework document u nagħmel referenza wkoll għall-fatt li l-pożizzjoni tal-Gvern fl-2004 kienet se tkun l-istess bħall-pożizzjoni tal-Gvern ta' Ottubru 1996.

OWEN BONNICI: Biex nifhem, taqbel miegħi li dik il-pożizzjoni li ntużat biex wieħed ikollu aċċess għad-dokumenti kienet tfisser li l-obbligazzjonijiet u d-drittijiet ta' Malta fil-konfront tal-PfP kienu jerġgħu jiġu lura għal kif kienu qabel l-1997?

L-AMBAXXATUR RICHARD CACHIA CARUANA: Le, għax l-obbligu tal-Partnership for Peace joħorġu mill-agreements l-oħra.

OWEN BONNICI: Jiġfieri mill-Individual Partnership Programme (IPP).

L-AMBAXXATUR RICHARD CACHIA CARUANA: Aktar mill-IPP hemm il-presentation document.

Jiġifieri l-obbligi ma joħorġux mill-framework document, però...

Dawk joħorġu dejjem mill-agreement sussidjarju mhux mill-framework document.

OWEN BONNICI: Allura qed tgħidli li la darba l-obbigi u d-drittijiet joħorġu mill-IPP u mhux mill-framework document allura kieku ġiet aċċettata dik il-pożizzjoni Malta kien ikollha aċċess għad-dokumenti mingħajr il-ħtieġa li tidħol fil-Partnership for Peace.

L-AMBAXXATUR RICHARD CACHIA CARUANA: Mingħajr il-ħtieġa li tidħol fil-Partnership for Peace Programme.

Tinsiex li dik kienet ipotesi!

Imma kont qed taħdem fuqha.

Bear with me, din kont qed taħdem fuqha?

L-AMBAXXATUR RICHARD CACHIA CARUANA: Ipotesi bejn deċiżjoni ta' kif ma tridx tidħol fil-Partnership for Peace u deċiżjoni ta' fejn l-interess nazzjonali ried li nattendu kemm jista' jkun għal-laqgħat kollha tal-Unjoni Ewropea li, ovvjament, konna eleġibbli għalihom fil-parameters li dak iż-żmien la konna fil-Eurozone u l-anqas ma konna fil-Schengen.

OWEN BONNICI: Fil-fehema tiegħek, Malta kienet tkun fil-Partnership for Peace jew le?

Inti kont qed taħdem fuq din it-triq.

L-AMBAXXATUR RICHARD CACHIA CARUANA: Int illum qed tistaqsini dwar l-interpretazzjoni, jiġifieri ...

OWEN BONNICI: Dwar il-konsegwenzi u issa ngħidlek għaliex qed nistaqsik.

Fil-memo li bgħatt lill-Prim Ministru, il-ħabib tiegħi semma' l-frażi cut and paste, però hemm frażi li ma ġietx riprodotta fil-memo tal-Prim Ministru fejn inti qed twissi lill-Prim Ministru li l-vantaġġ huwa li jkollna aċċess għad-dokumenti u l-iżvantaġġ huwa li Malta tassumi fuqha l-obbligi u d-drittijiet tal-PfP...

L-AMBAXXATUR RICHARD CACHIA CARUANA: Fil-memo, il-kliem mhux qiegħed hekk!

OWEN BONNICI: Spjegali, għax fil-memo tas-Sur Cachia Caruana lill-Onor.

Prim Ministru dik biss ma ġietx riprodotta!

L-AMBAXXATUR RICHARD CACHIA CARUANA: Hawn:

Jekk jogħġbok, Sur Cachia Caruana, spjegalna ftit in-negative part għax il-positive part fhimtha.

Inti x'ridt tgħid lill-Onor.

Prim Ministru permezz tan-negative part?

L-AMBAXXATUR RICHARD CACHIA CARUANA: Jekk tara l-Council Conclusions ta' Diċembru 2002, li l-Prim Ministru poġġa quddiem dan il-Kumitat, issib hekk:

Jiġifieri, skont id-dokument tat-12 ta' Diċembru 2002 il-kwestjoni tas-Security of Documents Agreement hija linked mal-Partnership for Peace.

OWEN BONNICI: Iva, però… Sur Cachia Caruana, jien qed nistaqsik fuq il-framework document, li huwa d-dokument bażiku li pajjiż jiffirma meta jsir membru fil-PfP, dak li Alla jaħfirlu l-President Emeritus Gwido De Marco ffirma biex Malta daħlet fil-PfP bħala konsegwenza tal-mozzjoni li kien ressaq l-Onor.

L-AMBAXXATUR RICHARD CACHIA CARUANA: Fil-fatt kien hemm dibattitu ta' xi tlett ijiem (Interruzzjonijiet)

OWEN BONNICI: Hekk hu!

Preċiż!

(Interruzzjonijiet) Huwa dak il-foundation biex wieħed jidħol membru fil-PfP.

L-AMBAXXATUR RICHARD CACHIA CARUANA: Dak li ffirma l-Professur de Marco nhar is-26 ta' April, 1995, jgħid li:

OWEN BONNICI: Issa daqshekk fuq il-framework document.

Ara taqbilx miegħi allura li r-raġunijiet għaliex inti kont qiegħed tipproponi dik il-via kienux biex iwasslu biex Malta terġa' tidħol jew tirriattiva l-obbligazzjonijiet u d-drittijiet li kien iffirma għalihom il-President Emeritus Gwido De Marco.

L-AMBAXXATUR RICHARD CACHIA CARUANA: Dak iż-żmien ippruvajna nużaw l-interpretazzjoni fejn...

OWEN BONNICI: Eċċellenza, dik fihmiha imma...

L-AMBAXXATUR RICHARD CACHIA CARUANA: Le, le, issa se ngħid xi ħaġa differenti.

Ippruvajna nużaw it-teorija li għalkemm l-agreement tagħna ħareġ mill-Partnership for Peace, mhemm xejn li espliċitament jinsisti li trid continuous membership of Partnership for Peace.

Il-fatt jibqa' li s-security agreement tagħna ħareġ mill-Partnership for Peace ta' meta dħalna (Interruzzjonijiet)

OWEN BONNICI: B'konsegwenza tal-framework document.

L-AMBAXXATUR RICHARD CACHIA CARUANA: Għalhekk kellna t-teorija li la darba dak ħareġ mill-Partnership for Peace allura stajna nagħmlu każ li naqgħu taħt il-provedimenti tad-dikjarazzjoni.

OWEN BONNICI: Hekk huwa!

Fil-fatt inti wissejt lill-Onor.

Eċċelenza, għalik għaliex kien negattiv dak l-aspett?

Mhux għax kien imur kontra l-politika dikjarata tal-Gvern ta' dak iż-żmien li Malta ma tidħolx fil-Partnership for Peace?

L-AMBAXXATUR RICHARD CACHIA CARUANA: Għax ovvjament, jekk kien hemm deċiżjoni tal-Gvern preċedenti li noħorġu mill-Partnership for Peace u l-Gvern ma ridx jerġa' nidħol fil-Partnership for Peace, konna qed nagħmlu linkage ma' xi ħaġa li setgħet tiġi interpretata li qed nagħmlu "a" minflok "b".

OWEN BONNICI: Hekk huwa!

Preċiż.

Dak iż-żmien ma ħassejtx il-bżonn li tiġi l-Parlament biex tati parir fuqha din?

Eċċellenza, ħalli ma naqblux, imma l-line of thinking tiegħek huwa li kellek dan l-inkwiet u dan it-tħassib.

Allura la kellek dan it-tħassib u dan l-inkwiet, ma kienx obbligu tiegħek li tiġi hawn biex tati parir?

L-AMBAXXATUR RICHARD CACHIA CARUANA: Però, jien qiegħed hawn!

Ħa niġu għaliha!

Jien qed inkun ċarissimu.

Alla jaħfirlu l-Eċċellenza Gwido De Marco, hawn qed insemmih bl-akbar rispett, kien iffirma l-framework document.

Il-parir tiegħek kellu l-għan li biex ikollna l-aċċess għad-dokumenti dak il-framework document jerġa' jieħu l-ħajja biex imbagħad id-dokument sussidjarju għalih bħas-Security of Documents Agreement jieħu l-ħajja hu ukoll.

Id-domanda tiegħi hija din: jekk dik tfissirx riattivazzjoni tas-sħubija ta' Malta fil-Partnership for Peace mingħajr li wieħed jiġi l-Parlament?

L-AMBAXXATUR RICHARD CACHIA CARUANA: Jekk taqbad l-email li jien bagħat lill-Prim Ministru, lill-Ministru tal-Affarijiet Barranin u lis-Segretarju Parlamentari fl-Uffiċju tal-Prim Ministru fit-8 ta' April, 2005 u tara l-attachment ta' ma' dak id-dokument issib li dak jgħid ċar u tond x'kien lest li jaċċetta l-Gvern Malti.

Dan dejjem draft baqa' u qatt ma ġie addottat formalment għalkemm kien fil-pożizzjoni interna tal-Gvern.

Kien draft No. 1 li aħna stajna nibgħatu lin-NATO jekk ikun hemm qbil man-NATO.

Ħa nkunu ċari.

Mhix kwestjoni ta' obbligi imma konna lesti ngħidu li we acknowledge and share the principles and values enunciated in the Partnership for Peace Framework Document, jiġifieri, ma konniex lesti li naċċettaw l-affarijiet l-oħra,!

OWEN BONNICI: Inkluż li ma jkunx hemm IPP ġdid, qed tgħid.

L-AMBAXXATUR RICHARD CACHIA CARUANA: Ovvjament.

Ħa nerġa' naqraha:

Jiġifieri l-affarijiet kollha fil-Framework Document li mhumiex principles jew values ma kienux se jiġu aċċettati mill-Gvern Malti.

Jiġifieri mhux l-obbligi kollha kienu se jiġu aċċettati għax mhux kollha kienu principles jew values.

OWEN BONNICI: Eċċellenza, jien naf li inti konxju li bejn l-ewwel darba u t-tieni darb li dħalna fil-PfP twieldet il-Euro-Atlantic Partnership Council, jiġifieri fl-1997.

Malta hija membru tal-EAPC, jekk jogħġbok?

L-AMBAXXATUR RICHARD CACHIA CARUANA: Iva.

OWEN BONNICI: Inti qed tgħid li hija membru imma l-Prim Ministru qal li m'aħniex.

L-AMBAXXATUR RICHARD CACHIA CARUANA: Il-Prim Ministru l-ewwel qal li m'aħniex imbagħad qal li se jiċċekkja.

OWEN BONNICI: Hekk qal?

OWEN BONNICI: Eċċellenza, meta dħalna membri, jekk jogħġok?

L-AMBAXXATUR RICHARD CACHIA CARUANA: Aħna sirna membri meta erġajna dħalna fil-Partnership for Peace.

Kif qal il-Prim Ministru dik kienet parti mill-pakkett li kien open għall-membri tal-Partnership for Peace, ir-Russja inkluża.

OWEN BONNICI: Dan se ngħidu b'rispett, inti m'għandekx żewġ funzjonijiet imma tlieta għax għandek funzjoni ta' rappreżentant permanenti, għandek funzjoni ta' advisor tal-Prim Ministru fuq affarijiet Ewropej u għandek funzjoni oħra ta' advisor fil-Partit Nazzjonalista.

Naqblu hekk?

L-AMBAXXATUR RICHARD CACHIA CARUANA: Ma nafx jekk inix advisor tal-Partit Nazzjonalista, imma ...

OWEN BONNICI: Strateġista.

Se norbotha u 'l-għalfejn' ġej għaliha.

L-AMBAXXATUR RICHARD CACHIA CARUANA: Kburi li jien involut ukoll mal-Partit Nazzjonalista!

OWEN BONNICI: Jien, li nemmen fil-politika, żgur li mhux se nkun jien li ngħid xi ħaġa kontra min ikun involut f'xi partit politiku.

Eċċellenza, inti kont ktibt artiklu hekk kif għaddiet l-elezzjoni jismu 'Winning by a Whisker' li kien deher f''The Sunday Times'...

THE CHAIRMAN: Għidilna r-relevanza u orbotha mal-mozzjoni.

OWEN BONNICI: Ħa niġi għaliha.

Hawnhekk inti b'mod pubbliku ktibt dan l-artiklu...

L-AMBAXXATUR RICHARD CACHIA CARUANA: Għall-informazzjoni tiegħek, għax forsi ma tafx, Lawrence Zammit u jien għamilna artiklu jew analiżi bħal dik f'xi tlett okkażjoni oħra, jiġifieri, wara tal-1998, l-2003 u l-2008.

Peress li f'Jannar ta' qabel l-elezzjoni l-Prim Ministru kien qal lill-Ambaxxatriċi Amerikana li jekk jerġa' jitla' Prim Ministru kien ħa jdaħħal mill-ġdid lil Malta fil-PfP, tista' tgħidilna inti f'liema stadju sirt taf b'din id-deċiżjoni?

L-AMBAXXATUR RICHARD CACHIA CARUANA: Jekk niftakar sewwa, wara l-elezzjoni ta' Marzu 2008.

OWEN BONNICI: Jiġifieri, f'Jannar il-Prim Ministru kien qal lill-Ambaxxatriċi Molly Bordanaro, però ma kienx qalha lilek.

L-AMBAXXATUR RICHARD CACHIA CARUANA: Ma naħsibx li kien qalli.

OWEN BONNICI: Inti kellek informazzjoni fuq il-polls ...

L-AMBAXXATUR RICHARD CACHIA CARUANA: Inti kont taf li l-Partit Laburista kien se jaċċetta...

OWEN BONNICI: Eċċellenza, jien miniex xhud!

(Interruzzjonijiet)

L-AMBAXXATUR RICHARD CACHIA CARUANA: Inti qabel kont taf li l-Partit Laburista kien se jaċċetta l-Partnership for Peace (Interruzzjonijiet)

OWEN BONNICI: Ħu paċenzja!

THE CHAIRMAN: Il-Wikileaks li qed jirreferi għaliha l-Viċi Prim Ministru hija tal-2009, jiġifieri sentejn qabel ma mbagħad il-Partit Laburista għamel il-pożizzjoni tiegħu pubblika!

OWEN BONNICI: Jien naf x'qed jipprovaw jagħmlu.

(Interruzzjonijiet) Ippermettili Eċċellenza!

Jien qed inkun prudentissimu!

L-AMBAXXATUR RICHARD CACHIA CARUANA: Onor. Bonnici, jien ippruvajt nagħtik eżempju kif inti, dak iż-żmien deputat jew kandidat, ma kontx taf.

Jien ma kontx naf li l-Prim Ministru kien qal lill-Ambaxxatriċi Amerikana li Malta kienet se tidħol.

Ma ninsewx, qed ngħidu fuq elezzjoni diffiċli għax dak iż-żmien il-Partit Nazzjonalista kien xi 10% points wara l-Malta Labour Party (Interruzzjonijiet)

Dakinhar, fl-2008, il-Partit Laburista kellu bħala leader lil Dr Alfred Sant.

(Interruzzjonijiet) Issa ppermettuli ftit għax ilni ħafna nismgħakom bil-paċenzja!

THE CHAIRMAN: Onorevoli, nassumi li se tżomm mar-relevanza.

L-anqas qallu li konna se nidħlu fil-Partnership for Peace!

THE CHAIRMAN: Onor. Bonnici, din relevanti għall-mozzjoni, jiġifieri, għal jekk l-ambaxxatur hux traditur għax ħares iktar l-interessi ta' pajjiżi oħra!

Mhux qed tgħid l-interess ta' partit jew ieħor!

OWEN BONNICI: Inti qed tagħmel xogħolok tajjeb bħala avukat difensur u jien ngħidlek prosit!

THE CHAIRMAN: Onor. Bonnici, irrid infakkrek biex torbot mal-mozzjoni!

Isiru kemm isiru kommenti fuqi fuq televiżjonijie u f'gazzetti, jien se nimxi mar-relevanza!

OWEN BONNICI: Iktar ma ddum inti, iktar se ndum jien!

Diġà inqtal hawn ġew mill-Ministru u mill-Eċċellenza Tiegħu Richard Cachia Caruana li jien, bħala kanditat dak iż-żmien, ma kontx naf.

Dak iż-żmien kien hemm bħala mexxej Dr Alfred Sant u, jikkoreġini l-Onor.

Vella, kien hemm il-pronunzjamenti li kien hemm mal-biddla fil-leadership bl-elezzjoni ta' Dr Joseph Muscat.

(Interruzzjonijiet) Nixtieq inkompli nistaqsi d-domandi.

L-Eċċellenza Richard Cachia Caruana għadu kemm qalilna li fir-run-up għall-elezzjoni ġenerali, meta allura kien involut hu mhux biss bħala uffiċjal pubbliku imma anke bħala persuna in the running, tant li wara spjega ta' x'ġara wara l-elezzjoni, 'a blow by blow analysis', imma mbagħad qalilna li ma kienx jaf li jekk l-Onor.

Lawrence Gonzi jerġa' jitla' Prim Ministru kien se jdaħħal lill-pajjiżna fil-Partnership for Peace.

Allura, meta sirt taf bid-deċiżjoni, Eċċellenza?

L-AMBAXXATUR RICHARD CACHIA CARUANA: Kif għidtlek, wara l-elezzjoni ta' Marzu 2008.

GEORGE VELLA: Nista' niċċara punt?

THE CHAIRMAN: Qed nagħmlu mistoqsija fuq mistoqsija.

GEORGE VELLA: Nistaqsi jekk l-Eċċelenza Tiegħu Richard Caruana Caruana, kienx jaf il-Prim Ministru ikkommettix ruħu mal-Ambaxxatriċi Amerikana jew inkella bid-deċiżjoni li ħa li jekk jitilgħu fil-Gverm jidħlu fil-PfP?

Iċċarahieli din!

THE CHAIRMAN: Din hija żgur mistoqsija fuq mistoqsija!

OWEN BONNICI: Allura li staqsa l-Onor.

Vella qed nirrepetiha jien formalment.

THE CHAIRMAN: Irrepetiha inti, all right.

Bonnici jixtieq jew iħoss li għandu bżonn il-gwida tal-Onor.

Vella, allura dik hija kwestjoni oħra...(Interruzzjonijiet)

L-AMBAXXATUR RICHARD CACHIA CARUANA: Ħa nipprova nirrispondi peró ma naħsibx li għandi nirrpispondi għar-rwol tiegħi fil-Partit Nazzjonista.

Ma naħsibx li dan il-Kumitat għandu interess li jidħol fil-kwestjonijiet tad-deċiżjonijiet ta' partiti politiċi.

THE CHAIRMAN: Tant hu hekk li din ir-regola hija rispettata anke waqt il-ħin tal-mistoqsijiet parlamentari!

L-AMBAXXATUR RICHARD CACHIA CARUANA: Però, hemm regoli differenti li japplikaw għalina.

Jien ma kontx naf li l-Prim Ministru kien informa lill-Ambaxxatriċi Amerikana li jekk jerġa' jsir Prim Ministru wara l-elezzjoni tal-2008 ibiddel il-policy tiegħu billi japplika jew jerġa' japplika biex Malta tidħol jew terġa' tidħol fil-Partnership for Peace.

OWEN BONNICI: Mela inti ma kontx taf li hu kien qalilha hekk.

U ma kontx taf l-anqas, jekk fhimtek sewwa, li jekk jiġi elett mill-ġdid l-Onor.

Gonzi huwa kien se jdaħħal lil Malta mill-ġdid fil-Partnership for Peace.

Fhimtek sewwa li din ma ddiskutihiex miegħek?

L-AMBAXXATUR RICHARD CACHIA CARUANA: L-ewwel parti irrispondejtha.

It-tieni parti tal-mistoqsija tiegħek, għalkemm ma naħsibx li għandek dritt tistaqsihieli, xorta se nirrispondiha!

Allaħares nispiċċaw li jkollna diskussjoni f'dan il-Kumitat dwar x'iddiskuta Dr Muscat mas-Sur Brincat!

Ma naħsibx li dak huwa r-rwol ta' dan il-Kumitat (Interruzzjonijiet) Ma niftakarx li l-Prim Ministru ddiskuta miegħi li jekk jerġa' jirbaħ l-elezzjoni l-Partit Nazzjonalista kien se jidħol fil-Partnership for Peace.

Nista' ngħidlek… Għid lill-istrateġisti tal-Partit Nazzjonalista, jekk trid, jekk fil-perjodu ta' bejn Jannar u Marzu 2008jekk kellhomx problemi ferm iktar diffiċli u ferm iktar interessanti!

Kellek sitwazzjoni fejn il-Partit Nazzjonalista kien bejn 6% u 10% wara l-Partit Laburista u xorta ried jaħdem biex jirbaħ elezzjoni u l-Onor.

Vella probabbilment jaf li ma tantx tirbaħ elezzjonijiet fuq kwestjonijiet ta' foreign policy.

THE CHAIRMAN: Ninnota li l-Ambaxxatur komdu jwieġeb imma jiena, bħala Chairman, xorta rrid nosserva li dan il-punt mhux relevanti assolutament.

THE CHAIRMAN: Regola bażika ta' kif timxi.

LUCIANO BUSUTTIL: Le, m'għandekx regola bażika.

Jekk trid toġġezzjona, hemm proċedura apposta.

THE CHAIRMAN: Nafha l-proċedura.

L-AMBAXXATUR RICHARD CACHIA CARUANA: M'għandix problemi li nipprovaw nagħmlu xi tutorial fuq l-elezzjonijiet.

THE CHAIRMAN: Nagħmlu section fuq l-elezzjonijiet!

LUCIANO BUSUTTIL: Il-metodu.

LUCIANO BUSUTTIL: Bir-rispett kollu, il-metodu.

THE CHAIRMAN: Jimporta nikkwotalek ir-regolament li jirrigwardja lili?

LUCIANO BUSUTTIL: Mhux tiegħek.

THE CHAIRMAN: Mela jien nippretendi li hawn ...

LUCIANO BUSUTTIL: Seta' kellu avukat jiddefendih.

THE CHAIRMAN: Biex Chair jimxi bis-serjetà irid jagħti protezzjoni lil min ikun xhud.

LUCIANO BUSUTTIL: Ix-xhud irid iwieġeb il-mistoqsijiet kollha.

THE CHAIRMAN: Iddaħlunix fit-triq tal-kumment politiku għax jien ma niddejjaq xejn nagħmlu.

LUCIANO BUSUTTIL: Meta trid u fejn trid.

THE CHAIRMAN: Min imur fit-triq ta' dak li huwa irrelevanti, ikun mar hemm għax m'għandux il-provi fuq dak li huwa relevanti.

LUCIANO BUSUTTIL: Dak x'tgħid int.

THE CHAIRMAN: Dak li ngħid jien u kburi li ngħidu u għandi dritt ngħidu.

Għandek ukoll id-dritt għall-opinjonijiet żballjati.

Onor. Bonnici, għandek mistoqsijiet relevanti?

OWEN BONNICI: M'għandix iktar mistoqsijiet.

THE CHAIRMAN: Hawn xi mistoqsijiet finali?

Jekk mhawnx, nirringrazzja mill-ġdid lill-Ambaxxatur Cachia Caruana tal-ħin kollu li għamel ma' dan il-Kumitat.

Naturalment f'dan l-istadju huwa skużat.

Issa, aħna, bħala Kumitat, niddiskutu kif se nipproċedu.

L-Onor.

GEORGE VELLA: Mr Chairman, nixtieq infakkar li aħna nixtiequ li nsibu ħin biex nagħmlu xi mistoqsijiet lill-Attorney General.

Kont aċċennajt ukoll li nixtiequ nitolbuh jipprepara rapport biex jispjegalna għaleix is-sħubija ta' Malta fil-Partnership for Peace m'għandhiex bżonn ratifika parlamentari u dan japplika wkoll għas-Security of Documents Agreement ukoll.

THE CHAIRMAN: Il-Viċi Prim Ministru.

TONIO BORG: Mr Chairman, diġà għedt li din hija irrelevanti għall-iskop ta' din il-mozzjoni.

GEORGE VELLA: Le, mhux irrelevanti, mela hawn tiddeċiedi inti?

Il-Prim Ministru ġabilna parir mingħandu.

Allura, dan il-parir huwa irrelevanti!

TONIO BORG: Ħalli nispjegalek għaliex.

Il-mozzjoni, kif inhi fformulata, hija li kemm jekk hemm bżonn taħt ir-Ratification of Treaties u kemm jekk mhemmx bżonn, il-permanent represetnative tagħna fl-2004, jew f'dak il-perjodu, daħal f'diskussjonijiet ma' potenza barranija sabiex jiġi evitat l-iskrutinju parlamentari.

Diversi nies ġew hawnhekk biex jgħidu li dan mhuwiex minnu.

GEORGE VELLA: Dak inti qed tgħidu.

TONIO BORG: Dak inti mhux qed taqbel magħhom!

Il-kwestjoni ta' jekk biex tidħol fil-Partnership for Peace hemmx bżonn ir-Ratification of Treaties Act hija irrelevanti għal din il-kwestjoni kif ibbażata fuq din il-mozzjoni.

Tista' tkun rilevanti għal diskussjoni ġenerali fuq il-Partnership for Peace li aħna għedna li mhux se nagħmluha hawn għax kieku jien lest nagħmilha hawn.

LUCIANO BUSUTTIL: Bir-rispett kollu, il-parir ġabu l-Prim Ministru waqt ix-xhieda tiegħu.

Mela jekk dak il-parir jiġi sforzat, imissna ma ngħodduhx.

TONIO BORG: Id-diskussjoni dwar il-mozzjoni kif inhi fformulata hija li persuna partikolari, mhux il-Prim Ministru, għamlet minn kollox sabiex konxjentement tevita l-iskrutinju parlamentari u addirittura kienet in league ma' potenza barranija biex tagħmel dan … Din it-talba hija irrelevanti għax anke jekk l-Avukat Ġenerali jgħid li ma kienx hemm bżonn ratifika parlamentari, l-akkuża xorta trid tiġi pprovata, kieku tista' tiġi pprovata.

Tista' tgħid, veru ma kienx hemm bżonn ratifika parlamentari però xorta għamilt minn kollox biex tiftiehem ma' ħaddieħor kontra l-interessi ta' Malta sabiex din ma tiġix diskussa fil-Parlament.

Hemm żewġ argumenti, wieħed jekk hux legalment rikjest li jkun hemm ratifika parlamentari.

Jiena ma narax li kien hemm bżonn.

Ratifika parlamentari ta' xiex!

Ta' ittra?

L-Onor.

Vella ma jaqbilx miegħi.

Irrispettivament minn jekk ġietx re-activated jew activated jien hekk insostni, imma dik hija l-opinjoni tiegħi.

Għall-iskop ta' din il-mozzjoni m'għandha x'taqsam xejn għax l-akkuża mhix dik.

Mela l-ewwel ħaġa hija jekk kienx hemm legal requirement u l-oħra hija li tista' tgħidli li mhemmx legal requirement imma missek għamilt dibattitu parlamentari.

Hija irrelevanti jekk hemmx legal requirement ta' ratifika mill-Parlament għall-akkuża kif inhi, tant hu veru li l-Oppożizzjoni ma qajmithiex din il-kwestjoni erba' snin ilu billi tgħid: jiena rrid dibattitu għax intom ma rratifikajtuhiex.

Din qed issir issa għax ħarġu l-Wikileaks u il-Wikileaks jirreferu għal laqgħa fl-2004 …

GEORGE VELLA: Inti qed tagħmel winding up?

TONIO BORG: Le, mhux qed nagħmel winding up imma ħallini nispjega din għax wara kollox kull domanda tal-Onor.

Qed nispjega li jgħid x'jgħid l-Attorney General, anke jekk jgħid li ma kienx hemm bżonn ta' ratifika parlamentari, xorta l-akkuża tibqa' li l-permanent representative indiehes jew ikkollabora ma' potenzi barranin biex ma jkunx hemm dibattitu parlamentari fuq din il-kwestjoni.

GEORGE GVELLA: M'għandu x'jaqsam xejn!

TONIO BORG: Dawn huma bbażati fuq il-laqgħa tal-2004.

THE CHAIRMAN: L-Onor.

GEORGE VELLA: Hemm rilevanza diretta għax qegħdin tirreferu għal x'qed ngħidu li għamel l-Ambaxxatur Cachia Caruana, jiġifieri l-kwestjoni jekk kemm-il darba s-security agreement man-NATO jew is-sħubija ta' Malta fil-Partnership for Peace kellhomx bżonn ratifika parlamentari, u dik hija ċentrali għall-akkuża li qegħdin nagħmlu hawnhekk.

Jien inkompli nsostni li kien qed jaħdem minn wara dahar il-Parlament għax jekk kemm-il darba kien hemm bżonn ir-ratifika, allura l-Parlament ġie injorat.

L-Attorney General għandu jiġi hawnhekk biex jagħtina parir dwar is-security agreement bħalma l-Prim Ministru ġabilina l-opinjoni tiegħu.

Dan mhu security of documents agreement xejn għax fil-fatt jinvolvi ħafna iktar minn hekk.

Dan huwa parti mill-proċess kollu tal-Partnership for Peace.

L-Attorney General għandu jgħidilna jekk kemm-il darba l-Partnership for Peace kellux ikun ratifikat mill-Parlament.

La bħala raġuni ġab l-argument li r-Ratification of Treaties Act titkellem fuq "states", anke l-Partnership for Peace Programme jibda "we the states" u jkompli billi joħroġ l-invit.

L-Attorney General għandu jispjegalna jekk dan jitkellimx fuq "states" għax din hija importanti għalina.

Jekk ma tridux iġġibuh, iġġibuhx, imma aħna qegħdin nitolbu li l-Attorney General jiġi hawn ħalli nkunu nistgħu nistaqsu għall-parir legali tiegħu u anke nistaqsu x'pariri kellu fl-2004.

Nistaqsu jekk kienx qed ikun hemm aċċess għall-pariri tal-AG meta, skont l-Ambaxxatur Cachia Caruana, kien hemm suġġeriment min-naħa Amerikana - din ma toħroġx mid-dokumenti – u li l-Maltin kienu qegħdin sounding lill-Amerikani fuq dik il-proposta, ħaġa li noħorġuha fil-Parlament.

Imma aħna jimpurtana jekk kemm-il darba l-Uffiċċju tal-Avukat Ġenerali kienx miżmum au courrant ta' x'kien għaddej u x'parir ta!

LUCIANO BUSUTTIL: Biex inżid ma' li qal l-Onor.

Vella, speċjalment in vista tal-fatt li fix-xhieda kemm tal-Prim Ministru u kemm tal-Eċċellenza Tiegħu hemm riferenza li fl-2004 stess ma kienx hemm għalfejn is-Security of Documents Agreement jiġi ratifikat.

Għandna bżonn li l-Avukat Ġenerali jagħti parir jekk kienx hemm jew le dan il-bżonn.

Il-Viċi Prim Ministru.

TONIO BORG: Il-kwestjoni tar-Ratification of Treaties Act mhija msemmija mkien fil-mozzjoni.

Fil-mozzjoni hemm imsemmi li l-Permanent Representative, kemm jekk hemm bżonn u kemm jekk mhemmx bżonn ir-ratifika tal-Parlament, indiehes ma' potenza barranija, l-iktar waħda importanti fin-NATO, sabiex ma jkunx hemm skrutinju parlamentari.

Irrispettivament jekk il-parir tal-AG ikunx li l-gvern aġixxa llegalment għax l-irrilevanza tagħha hija li hawnhekk mhijiex kwestjoni legali imma hija kwestjoni politika.

Hawnhekk l-akkuża hija… L-Onor.

Vella qed jgħid li llum l-Oppożizzjoni taqbel mal-Partnership for Peace u qed tgħid li mhix se toħroġ minnha allavolja jsostni u ilu jsostni li dħalna fiha mhux bi proċedura legali.

TONIO BORG: Qed tgħidu li fl-2008 ma ġietx segwita l-liġi, jiġifieri, kważi kważi qegħdin fil-Partnership for Peace b'mod illegali u li minnha ma tridux toħorġu.

Dik hija l-problema li se jiffaċċja l-Parlament għada pitgħada.

TONIO BORG: Din m'għandha x'taqsam xejn mal-kwestjoni ta' jekk fl-2004 l-Ambaxxatur Cachia Caruana, kontra l-interessi ta' pajjiżna u favur l-interessi ta' pajjiż ieħor, ipprova xi strataġema biex nevitaw skrutinju parlamentari.

M'għandha x'taqsam assolutament xejn.

Tista' tkun relevanti kieku għamiltu mozzjoni li tgħidu li dħalna fil-Partnership for Peace illegalment, ħaġa li intom ilkom tgħidu erba' snin.

GEORGE VELLA: Dan id-diskors għal Parlament.

TONIO BORG: Hawnhekk intom marbutin mal-mozzjoni tagħkom stess, sakemm ma tridux tbidluha.

GEORGE VELLA: Jekk fi ftit kliem trid tgħid li ma triduhx jiġi allura għidilna ċar u tond mill-ewwel.

TONIO BORG: Agħmlu mozzjoni fejn tgħidu li aħna qbadna u dħalna fil-Partnership for Peace illegalment.

(Interruzzjonijiet)

GEORGE VELLA: Jiġifieri, jibagħtli parir quddiem kumitat ...

LUCIANO BUSUTTIL: Imbagħad ma nistax nistaqsih?

TONIO BORG: Qed tindunaw li m'approvajtuhiex u allura issa tridu titfgħu l-attenzjoni fuq kwestjoni legali li ...

GEORGE VELLA: Jiġifieri l-Attorney General jibgħat parir mal-Prim Ministru lil dan il-Kumitat Parlamentari u intom ma triduhx jiġi hawn biex inkunu nistgħu nkellmuh fuqu.

Din hija xi ħaġa li ma nistax nifhimha!

X'għandkom kontra li jiġi hawn biex nistaqsuh dawn il-mistoqsisjiet?

L-Attorney General għandu x'jaqsam għax kieku ma kellux x'jaqsam imissu qal lill-Prim Ministru biex ma jdaħlux fiha.

Kieku qallu li ma riedx jagħtih parir fuq is-security agreement, il-Prim Ministru ma kien iġib xejn.

Għaliex daħal fiha l-AG?

Aħna għandna dritt inkellmu lill-AG?

THE CHAIRMAN: L-Onor.

LEO BRINCAT: Le, ħalli l-ewwel nagħlqu din l-item dwar l-AG.

GEORGE VELLA: Intom għamiltu lista ma tispiċċa qatt ta' xhieda li se ġġibu, però lill-AG insejtuh.

OWEN BONNICI: Se nkun qasir ħafna.

Ir-raġunijiet li kienu jimmilitaw favur li jinġieb dak il-parir f'dan il-Kumitat huma l-istess raġunijiet li jimmilitaw favur li aħna nistaqsu min għamel dak il-parir.

Din hija sempliċi ħafna.

TONIO BORG: Le, intom tlabtu jekk il-Partnership for Peace jaqax taħt ir-Ratification of Treaties Act.

GEORGE VELLA: I-argument kollu li l-Ambaxxatur Cachia Caruana għamel mal-Prim Ministru u mal-Kabinet għar-riattivazzjoni ta' Malta bħala membru fil-Partnership for Peace joħroġ kollu mill-parir tal-Attorney General.

TONIO BORG: Mr Chairman, ir-Russja wkoll iffirmat u allura dak ifisser li r-Russja għandha security agreement man-NATO?

GEORGE VELLA: X'jimpurtani mir-Russja!

TONIO BORG: X'jimpurtak mir-Russja!

In-NATO… (Interruzzjonijiet) .. tgħin lir-Russja biex tiffirma security agreement magħha?

TONIO BORG: Iffirmat security of documents agreement man-NATO bħala pre-kondizzjoni ...

TONIO BORG: Kieku ridna ngħidu li nsiru membri tan-NATO konna ngħiduh imma, apparti l-Kostituzzjoni, aħna m'għandniex interess li nkunu fin-NATO.

GEORGE VELLA: Ma kontux tiddejqu!

TONIO BORG: Għalhekk dħalna fil-Partnership for Peace għax ma rridux nidħlu fin-NATO għax kieku qegħdin fin-NATO mhemmx għalfjen nidħlu fil-Partnership for Peace.

GEORGE VELLA: Iddaħlu SOFA Agreement, kif għedtu li ridtu tagħmlu!

GEORGE VELLA: Nies fid-dipartiment tiegħek mhux hekk qalu.

Nies fid-dipartiment tiegħek issuġġerew li tidħlu minn wara dahar dan il-Parlament.

TONIO BORG: Le, mhux jien għedtha u lanqas nies li jaqgħu taħti.

GEORGE VELLA: Mhux inti, imma nies fid-dipartiment tiegħek, Marisa Frazier.

Din turi kemm-il Wikileaks jistgħu jingannaw u din għedtha anke pubblikament.

THE CHAIRMAN: Jimporta nibqgħu fuq il-mozzjoni!

TONIO BORG: Mr Chairman, ħa nwieġeb fuq is-SOFA agreement biex tkun on the record.

Mhux veru li jiena qatt aċċettajt li jiġi ffirmat SOFA agreement, anzi meta dan tqajjem mill-awtoritajiet Amerikani jien għedt li fejn jidħlu proprjetà Maltija u persuni Maltin no go area.

GEORGE VELLA: Qed tittratta l-pożizzjoni tiegħek?

TONIO BORG: Fil-Wikileaks ġabu li kien hemm dawn l-explanatory discussions.

Ovvjament ma ġabux dawn iż-żewġ kondizzjonijiet għax kulħadd irid jiftaħar b'rixu.

Din jien għedtha pubblikament u inti qbilt miegħi fejn fil-fatt inti għedt li din hija l-pożizzjoni tal-Oppożizzjoni.

Allura issa qed takkużani ha bis-SOFA Agreement?

GEORGE VELLA: Għax aħna ma nkunux nafu xi tkun qed tgħid il-pożizzjoni uffiċjali.

GEORGE VELLA: Xi tkun il-pożizzjoni uffiċċjali tal-pajjiż.

TONIO BORG: Jien għedtilhom li jekk niftiehmu rridu mmorru l-Parlament u għamiltilhom kondizzjoni oħra, li rrid nikkonsulta mal-Oppożizzjoni.

Mela jien se nirrinunzja l-ġurisdizzjoni tiegħi mingħajr ma nikkonsulta mal-Parlament!

GEORGE VELLA: Tan-NATO talbukom li jkun hawn u fi tlett ijiem kienu hawn.

THE CHAIRMAN: Onor. Vella, żgur li bħalissa m'intix qed tiddiskuti l-mozzjoni tiegħek.

GEORGE VELLA: Lanqas il-Ministru.

L-Onor.

LUCIANO BUSUTTIL: Fuq il-kwestjoni tal-Avukat Ġenerali nagħmel riferenza għax-xhieda li kien ta l-E.T. Richard Cachia Caruana fejn qal hekk:

"apparti raġunijiet li diġà tajt f'paġna 7, il-Gvern Malti kien jaf anke dak iż-żmien" - jiġifieri dan kien 2004 – "li l-ftehim man-NATO ma kienx jaqa' taħt ir-Ratification of Treaties Act u għalhekk ma kienx kwestjoni ta' kif għandu jiġi evitat b'xi mod il-Parlament Malti."

Huwa pivotal li nkunu nafu jekk l-Avukat Ġenerali ta' dak iż-żmien kienx qed jagħti pariri jew jekk kienx ikkonsultat.

GEORGE VELLA: Irridu naraw kopja tad-dokumenti.

LUCIANO BUSUTTIL: Minbarra l-parir li ngħata fit-22 ta' Mejju huwa importanti li nistaqsuh ukoll għax inkella jekk l-Avukat Ġenerali mhux se jiġi allura dak il-parir għandu jiġi skartat kompletament.

Dak il-parir huwa parti mill-provi li ġab il-Prim Ministru u bħala prova jien għandi dritt nagħmel il-mistoqsijiet tiegħi fuqu.

THE CHAIRMAN: Biex nifhem il-punt ta' relevanza, tista' tindikalna x'mistoqsijiet għandek f'moħħok għall-Avukat Ġenerali?

LUCIANO BUSUTTIL: Il-mistoqsijiet?

Ma tridx ngħidlek ir-risposti wkoll!

(Interruzzjonijiet) Bir-rispett kollu, meta l-Gvern ippreżenta l-lista tax-xhieda, ġiet mitluba, rightly so, ir-relevanza ta' kull xhud.

Bir-rispett kollu, mhux se nippretendu li l-gvern jgħidilna x'mistoqsijiet se nistaqsu.

THE CHAIRMAN: Jekk qed titlob parir ma tridx tgħidli x'inhu dan il-parir?

LUCIANO BUSUTIL: M'għandux x'jaqsam.

Hemm xhud li aħna nixtiequ nressquh u qegħdin nagħtu r-raġuni għalfejn irridu dan ix-xhud, punto e basta, imma mhux il-mistoqsijiet!

THE CHAIRMAN: Jekk qed titlob parir, normalment tgħid minn qabel x'inhu dak il-parir.

LUCIANO BUSUTTIL: Le, jien mhux qed nitlob parir imma rrid nagħmel mistoqsijiet.

THE CHAIRMAN: Eh, issa mhux parir?

LUCIANO BUSUTTIL: Il-pariri ħadthom mingħand min kelli neħodhom.

Jien diġà ħadt il-pariri tiegħi fuq dak il-parir li ngħatajna fuq din il-kwestjoni u jien issa rrid nistaqsi lill-Avukat Ġenerali.

THE CHAIRMAN: Nissospendu ftit biex nitkellmu fuq dan il-punt.

Dak li jkun diskuss waqt li l-Kumitat huwa sospiż m'għandux ikun irrapportat mill-media, anke jekk jinstema'.

Il-Kumitat ġie sospiż għal ftit mumenti.

THE CHAIRMAN: Donnu hawn qbil li jkollna x-xhieda tal-Avukat Ġenerali fuq żewġ punti u din nistgħu nagħmluha għada fis-1.30 p.m.

TONIO BORG: Fuq żewġ affarijiet, is-Security of Documents Agreement u fuq il-PfP.

THE CHAIRMAN: Ħalli nistabbilixxu fuq xiex se nistaqsu l-pariri tal-Avukat Ġenerali.

LEO BRINCAT: Ippermettili, din mhix fuq l-Avukat Ġenerali.

THE CHAIRMAN: Jimporta nagħlqu dan il-punt!

Lill-Avukat Ġenerali rridu navzawh fuq xiex se nistaqsuh għada fis-1.30 p.m. Jekk jistax jew le jikkordinaw bejniethom is-Segretarju tal-Kumitat u l-Uffiċċju tal-Avukat Ġenerali.

L-Onor.

LEO BRINCAT: Mr Chairman, fil-bidu tal-laqgħat li kellna ssemmew diversi xhieda u meta jien kont issuġġerejt lill-Kummissarju u ex-Foreign Minister John Dalli dehrli li kien hemm kunsens anke min-naħa tas-Sedja.

Naf li hemm skadenzi maqbula bejn iż-żewġ naħat, jiġifieri jien mhux qed nipprova nivvinta xi skuża biex immorru oltre l-Ġimgħa, imma li kont se nissuġġerixxi huwa li jekk loġistikament huwa possibbli għandu jiġi jixhed il-Kummissarju Dalli, forsi anke permezz ta' video conference, però fuq din noqgħod għal deċiżjoni tal-kollegi tiegħi.

THE CHAIRMAN: Onor. Brincat, għal korrettezza rrid infakkrek li l-argument kollu dwar jekk hijiex meħtieġa jew le x-xhieda tal-Kummissarju Dalli bħala ex-Ministru tal-Affarijiet Barranin, kienet fi-kontest li jinstemgħu diversi ministri għall-affarijiet barranin li kellhom xi...

LEO BRINCAT: Ħalli ngħidlek għaliex qed ngħid li hija ġustifikata.

THE CHAIRMAN: Ministri tal-Affarijiet Barranin għandek l-Onor.

Michael Frendo, s-Sur-John Dalli u llum il-Viċi Prim Ministru Tonio Borg.

Issa li f'daqqa waħda ngħidu mhemm bżonn l-ebda wieħed minn dawn il-ministri tal-affarijiet barranin, anke min kien fil-perjodu relevanti, imma hemm bżonn xhud ieħor, naħseb li, bir-rispett kollu… Naħseb li hawnhekk mhux lok politiku.

Onor. Brincat, jekk għandek xi mistoqsija għall-Kummissarju Dalli li hemm bżonn nikkomunikawlu, allura għidilna.

LEO BRINCAT: Mr Chairman, din li biex inġibu xhud irridu niġġustifikaw u rridu ngħidu l-mistoqsijiet minn qabel ġejna qisna qegħdin taħt Beria meta lanqas biss kienu bdew jaħsbu li jkollhom Unjoni Sovjetika.

THE CHAIRMAN: Unjoni Sovjetika meta jsiru akkużi u ma jipprovawhomx.

LEO BRINCAT: Dak irid jiġġudikah il-poplu.

THE CHAIRMAN: Iva, jiġġudika l-poplu!

LEO BRINCAT: Il-poplu jiġġudika mhux issa biss imma anke fid-dibattitu li se jsir fil-Parlament.

Il-mistoqsija tiegħi hija sempliċi u mingħajr ebda diżrispett lejn il-kollega tiegħi il-Foreign Minister li qiegħed hawnhekk bid-dritt għax huwa an ex officcio Membru tal-Kumitat jiġifieri anakroniżmu mhu il-preżenza tiegħu imma huwa l-istatut li aħna lkoll qbilna miegħu u dan biex inkun fair mal-Ministru.

Il-Ministru, nerġa' ngħid kif kellu kull dritt jagħmel, forsi mar oltre billi kien parteċipattiv ħafna meta intervjena kemm mal-Prim Ministru, kemm mal-Ambaxxatur Cachia Caruana u anke fi stadji ulterjuri.

Għalkemm hu ma deherx quddiemna formalment bħala xhud naħseb li bit-tip ta' interventi li għamel diġà ħadna quite a clear picture ta' x'jaħseb fuq din is-sitwazzjoni.

Fil-bidu kont issuġġerejt li jixhed l-ex-Ministru Dalli għax fiż-żmenijiet ta' sħubija hu kien il-ministru responsabbli għall-affarijiet barranin.

Filli konna qegħdin naqblu li jiġi jixhed u f'daqqa waħda issa qegħdin noġġezzjonaw għalih.

Fil-kas għiduli u nieqaf hawn.

Din mhix kwestjoni ħalli jkollna contrasting views imma biex jekk xejn inkunu smajna l-qanpiena ta' min mhux qiegħed fil-gvern illum li ovvjamemnt ikun irid jissapportja l-linja tal-gvern tal-lum.

Naf x'se jgħid il-Kummissarju Dalli imma ta' lanqas ikollna l-fakultà li nindirizzaw persuna li llum m'għadux fil-gvern, imma li kien ministru għall-affarijiet barranin, anke jekk għal xi ħames xhur biss, fi żmien kruċjali ħafna, fl-opinjoni tiegħi.

Inħoss li jkun relevanti ħafna jekk meta nhar it-Tnejn immorru fil-plenarja jkollna quddiemna l-fehmiet ta' persuna bħal Kummissarju Dalli.

Imma jekk intom tħossu li dan għandu jiġi gagged, mhux qed ngħid li għamiltu hekk imma by inference hekk għamiltu, bħalma għamiltu anke fil-każ tal-AG, allura I rest my case u jiġġudika l-poplu.

THE CHAIRMAN: F'kontest li l-Oppożizzjoni qegħda tinsisti għal dibattitu nhar it-Tnejn li ġej, jien qed nifhem tajjeb li hawn xewqa mill-Oppożizzjoni li jekk hemm bżonn nipposponu?

TONIO BORG: Mr Chairman, il-laqgħat kollha li ssemmew hawnhekk saru wara li s-Sur-Dalli spiċċa minn ministru għall-affarijiet barranin.

LEO BRINCAT: Ix-xhieda jridu jispiċċaw il-Ġimgħa stess għax hemm skadenzi u jien kont ċar mill-bidu nett.

TONIO BORG: Din qalha l-Prim Ministru stess.

Allura mbagħad intellgħu lill-Onor.

Michael Frendo li wkoll kien ministru għall-affarijiet barranin.

Il-punt tiegħi huwa li l-Ministru Dalli kien dam minn Marzu sa Lulju ta' 2004, jiġifieri qabel ma saru dawn il-famużi laqgħat man-NATO u mal-Amerikani.

Jekk kulħadd jibda jtella' x-xhieda niftħu mare magnum u m'għandniex dan iċ-ċans minbarra li minn dak li ħareġ mill-fatti, fl-opinjoni tiegħi, dan huwa irrelevanti għall-akkuża li hawn hawnhekk.

LUCIANO BUSUTTIL: Mela inti taf x'se jwieġeb il-Kummissarju Dalli?

TONIO BORG: Mela nistgħu nitfgħu x-xibka forsi naqbdu xi ħuta!

Aħna fuq il-mozzjoni tagħkom irridu nimxu!

L-akkużi kollha li għamiltu fil-mozzjoni huma fuq laqgħat li ġraw wara li l-Kummissarju Dalli kien spiċċa minn ministru għall-affarijiet barranin.

LEO BRINCAT: Allura qed neħodha formalment li qed toġġezzjonaw.

Iva jew le?

TONIO BORG: Minħabba r-relevanza u l-ħin.

THE CHAIRMAN: L-oġġezzjoni hija purament abbażi ta' relevanza u ta' time constraints ....

LEO BRINCAT: Kollox sew, allura hemm oġġezzjoni mis-Sedja u mill-Membri tan-naħa tal-Gvern.

THE CHAIRMAN: Onor. Brincat, staqsejtek biex tindika jekk l-Oppożizzjoni hijiex disposta li l-vot isir f'data differenti.

TONIO BORG: Fiċ-change of government fl-1998 l-Onor. de Marco kien ministru għall-affarjiet barranin u l-Onor.

Dalli kien ministru tal-finanzi.

LUCIANO BUSUTTIL: Qed nitkellmu fl-2004.

TONIO BORG: Fl-2004 ma nbidilx il-gvern u fl-2003 l-Onor.

Joe Borg kien ministru għall-affarijiet barranin.

THE CHAIRMAN: Jekk mhawnx iżjed rimarki allura nistgħu nagħlqu biex ma jkollniex iktar sorpriżi!

Qed ngħidu li għada se jkollna l-Attorney General fuq dawk iż-żewġ punti u mbagħad immorru fil-plenarja.

Fid-9.03 pm il-Kumitat aġġorna għall-Erbgħa 13 ta' Ġunju 2012 fis-1:30 pm bil-kontinwazzjoni tad-Diskussjoni marbuta ma' Mozzjoni Nru. 301 ippreżentata fl-20 ta' April 2012 mill-Onor u mill-Onor dwar ir-Rappreżentant ta' Malta għall-Unjoni Ewropea.

Proceedings, agenda, minutes and transcripts of the parliamentary committees bar